
SEGUN un noticia cu e portal di internet cactus24.com.ve a 
duna di conoce, ta papia di funcionarionan di e Direccion Gen- 
eral di Contrainteligencia Militar (DGCIM) a detene cuatro 
homber, entre nan un Sargento ayudante di e Aviacion Militar 
Bolivariana y un ex funcionario di e Policia Municipal di San 
Francisco di e estado Zulia, pa contrabanda pa nos isla. 

E hombernan tabata scondi na un cas di e sector E1 Vinculo na 
Paraguana di estado Falcon, riba un vehiculo Chevrolet caminda 
nan tabatin material cu nan tabata pretende di saca ilegalmente 
for di Venezuela pa Aruba. 

A decomisa for di e detenidonan aproximadamente 15.000 kilo 
di tomati, 20 caha di fruta, entre nan papaya, sorsaca, parchita, 
banana, comcomber chines y lamunchi. 

E caso aki a keda remiti p’e Fiscalia corespondiente. 

Segun raport di CAFT pa final di aña debe di pais Aruba ta cuminsa baha 

Mike Eman: ^^Ne ta nos ta bis^e, pero un 
instututo den Reino ta conclui esakr^ 



RAPORT di CAFT p’e di dos 
kwartaal di aña 2017 ta mustra clara- 
mente cu Aruba ta den e bon direc- 
cion pa loke ta su finanza publico. 

Ex Prome Minister Mike Eman y ex 
Minister Angel Bermudez a splica e 
analisis aki un poco mas profundo. 

Prome Minister Mike Eman a bisa cu 
CAFT ta conclui cu e maneho hiba 
t’esun cu a wordo stipula segun EAFT 
(Landsverordening Aruba tijdelijk fi- 
nancieel Toezicht. 

Mike Eman a bisa cu tur e cifranan 
logra ta awor - tambe e 0,7% di e di 
dos kwartaal aki - a wordo certifica 
pa CAET. 

Mike Eman: ‘Tmportante ta loke 
CAET a pone na final di su analisis. 
CAET no tin duda cu Aruba ta log- 
rando su metanan. Asina mes semper 
tin e debate riba e debe di pais Aruba. 
Anto awor nos por anuncia cu pa 


prome bes den e mas di 30 aña di ex- 
istencia di pais Aruba cu den un ra- 
portahe oficial - sea ta di IME, Stan- 
dard & Poors, Banco Central of un 
CAET - ta wordo bisa cu nos ta para 
na punto di mira un reduccion di 
debe di pais Aruba. 

Esaki ta algo cu semper nos a bisa 
tambe. Ta bay yega un momento cu 
e recuperacion economico ta tradu- 
ci su mes den un mehoracion di fi- 
nanza publico cu nos ta yega na un 
Balanced Budget y automaticamente 
ora e economia sigui crece, e debe na- 
cional (schuldquota) ta baha. 

No ta nos ta bise, pero CAET den 
su raport ta bisa ‘De aflossingen zul- 
len onder gelijkblijvende omstan- 
digheden er toe leiden dat de schuld- 
quota in de tweede helft van het jaar 
zal gaan dalen’. Mas cla no por bise. 
Den e di dos mita di 2017 e schuld- 
quota ta bay baha.” 


Ex Prome Minister Mike Eman a bisa 
cu esaki ta un trend sumamente im- 
portante, pasobra pa prome bes pais 
Aruba ta mira cu e debe ta cuminsa 
baha. Esaki danki na un maneho fi- 
nanciero estricto cu a wordo stipula 
p’e añanan nos dilanti y asina por 
mira con tur aña e debe nacional ta 
sigui baha den forma sistematico. 
Eman a yama danki p’e logro aki y 
felicita ex Minister Angel Bermudez, 
kende cu un man duro a maneha fi- 
nanza pa por a logra e situacion aki. 

Tambe e tabatin palabranan di apre- 
cio p’e otro dos ex Ministernan di 
Einaza, Mike de Meza y Juan David 
Yrausquin. Cada un a yuda stabilisa 
finanza publico. 

‘Awe nos ta mira con institutonan in- 
ternacional y di Reino ta certifica cu 
Aruba ta bahando den forma siste- 
matico su deficit y esaki ta conduci 
cu den e mesun forma debe di pais 
Aruba ta bay bahando. 

E debe aki ta un di e ultimo temanan 
cu a keda den discusion politico ora 
ya no tabatin topico di discusion mas 
y awe CAET ta bisa cu sigur e per- 
spectivanan pa desaroyo di finanza 
publico ta bay den un direccion hopi 
positivo. ” 

Na final Mike Eman a bisa cu claro 
cu CAET tin tambe su op- en aan- 
merkingen y esey ta logico, pasobra 
ta su tarea pa tene tur hende skerpi, 
pero importante ta cu e liña grandi 
den e raport ta positivo. 

CAFT ta saca un raport alentador riba finanza publico di Aruba 

"Pa Aruba ley ta prescribi un deficit na 20 17 di 
0,5% y na mita aña caba nos a yega na 0,7%" 

Pa prome bes den historia di pais Aruba tin e perspectiva di reduccion di e schuldquota, segun ex Prome Minister Mike Eman 



“PA prome bes den historia di pais 
Aruba nos tin perspectiva di reduc- 
cion di nos schuldquota. Nos ta hopi 
contento cu esey”, Mike Eman a bisa 
despues di a haya e ultimo raport di 
CAFT unda esaki ta keda anuncia. 
Hunto cu su colega Minister di Fi- 
nanza Angel Bermudez, Mike Eman 
a anuncia loke cu CAFT a manda pa 
Gobierno despues di a analisa e situ- 
acion na Aruba. 

Gobierno ultimo añanan a pone hopi 
enfasis riba crea stabilidad y crea 
tambe un finanza publico duradero. 
Un aña pasa a pasa un ley den cual a 
pone normanan importante cu Gobi- 
erno mester atene su e mes na nan pa 
por logra reduci e deficit y poco poco 
tambe reduci e debe di pais Aruba. 
Mike Eman; “Awe nos tin un raport 
sumamente alentador di CAFT riba 
finanza publico di Aruba. 

E meta grandi di Gobierno tabata pa 
na 2015 realisa un deficit di 3,7%. 
Despues di a analisa e cifranan di 
2015 CAFT a yega n’e conclsusion 


cu Gobierno di Aruba a mas cu re- 
alisa e meta aki y cu e deficit tabata 
hasta bou di 3,7%. 

Na 2016 nos mester a logra un defi- 
cit di 2% y na fin di 2016 CAFT a 
yega n’e conclusion cu Gobierno di 
Aruba a realisa e deficit di 2% aki y 
awe atrobe CAFT ta anuncia un otro 
logro grandi.” 

Na 2009 ora Aruba tabata den un 
crisis y e Gobierno aki a tuma over, 
tabatin un caida grandi den econo- 
mia di Aruba y tabatin un finanza 
publico hopi afecta, segun ex Prome 
Minister Mike Eman. 

E tempo ey e deficit tabata alrededor 
di 5%. Mike Eman ta bisa cu siste- 
maticamente - apesar di a inverti y 
no austerisa - e mesun inversionnan 
aki tin como resultado cu nos econo- 
mia ta bay creciendo poco poco y Go- 
bierno ta mira impactonan positivo 
di e vision pa stimula e economia na 
momento cu e economia tin mester 
di e estimulo aki. 


“A scoge p’e sistema di stimulacion di 
economia y nos ta mira awor cu e def- 
icit ta bahando mescos e debe tambe 
hustamente, pasobra nos ta yega n’e 
punto di un Balanced Budget. 

Na 2016 nos a yega na un deficit 
di 2% cu a wordo certifica tanto pa 
GAFT como Rekenkamer. 

Pa 2017 ley ta prescribi un reduccion 
aun mas grandi di 0,5%. Segun e ra- 
portahe di GAFT riba e di prome mita 
di e aña aki nan ta yega n’e siguiente 
conclusion. 

‘De positieve resultaten van de 
overige entiteiten tesamen binnen 
de collectieve sector leiden ertoe dat 
het tekort van de hele collectieve sec- 
tor op het eerste halfjaar uitkomt op 
0,7%.” 

Eman a bisa cu e meta ta pa alcansa 
0,5% na final di e aña aki y e ta con- 
venci cu esey ta bay sosode tambe. 
“Midiendo n’e resultadonan di e 
prome mita di aña GAFT ta yega n’e 
conclusion cu nos ta na 0,7%. Nos 
tin tur confiansa cu e diferente fac- 
tornan cu lo hunga un rol den e di 
dos mita di aña, ta percura pa nos 
yega nos meta di 0,5%. 

Reapertura di e refineria a conoce un 
poco tardansa y esaki tabatin su im- 
pactonan. Pero asina nos yega na fin 
di 2017 y inicio di 2018 nos ta bay 
mira mas impacto di e rehabilitacion 
di e refineria. Esey sigur ta bay refle- 
ha den e presupuesto di pais Aruba. 
Mescos tambe nos ta mira un crece- 
mento grandi den turismo cu ta trece 
mas ingreso pa Aruba,” Mike Eman a 
conclui si analisis. 

Aproba unanimamente: 

Ley di asistencia internacional 
den asuntenan di impueste 



PARLAMENTO di Aruba a aproba e ley di coopera- 
cion y asistencia internacional den asuntonan di impues- 
to, unanimamente. 

“Di e manera aki Aruba ta cumpli un biaha mas cu su 
obligacionan internacional di cooperacion y asistencia 
mutuo,” miembro di fraccion di AVP den Parlamento 
Richard Arends a informa. 

E ley aki a wordo presenta na Parlamento di Aruba pa 
tratamento dor di Gabinete Mike Eman II prome cu esa- 
ki a finalisa su mandato. E ley aki lo drenta na vigor dia 
prome di januari 2018. 

“E ley aki ta resultado di globalisacion y nos economia 
habri,” sr. Richard Arends a splica. 

“Tin biaha como Gobierno di un pais - ni maske con 
chikito e ta - bo mester premira riba e desaroyonan aki 
y fiha e marconan legal pa cumpli cu acuerdonan inter- 
nacional.” 

Den e caso specifico aki ta trata di e Acuerdo Multi- 


lateral entre Autoridadnan Competente (MCAA), como 
tambe e Standard Comun di Informenan (CRS) stipula 
pa OECD, e Organisacion pa Cooperacion y Desaroyo 
Economico, cual Aruba ta parti di dj’e como miembro di 
Reino Hulandes. 

Den su declaracion sr. Richard Arends, alabes Vice-Pres- 
idente di Comision Piho di Parlamento pa Pinansa Pu- 
blico y Asuntonan Economico, ta haci comparacion cu e 
leynan di PATP cu a wordo introduci pa Gabinete Mike 
Eman I. Ta trata aki di regulacionan riguroso bou super- 
vision di Banco Central cu hopi biaha ta causa molester 
den mundo financiero. 

“Tin biaha e regulacionnan asina por wordo considera 
desproporcional den capital humano, tecnico y admin- 
istrativo pa un pais di e tamaño di Aruba cu un sector 
financiero relativamente chikito,” Richard Arends a ilus- 
tra. 

“Pero e ausencia di esakinan lo por a hiba Aruba den un 
isolacion bancario indesea,” e Parlamentario di AVP a 
sigui splica. 

“Paisnan den Centro-America como tambe den Caribe 
cu no a implementa e direccionan di PATP algun aña 
atras, tin problemanan serio awor den nan sector ban- 
cario unda banconan local lo por perde e aliansa cu nan 
banconan coresponsal Mericano of Canades haciendo 
cualkier transaccion financiero internacional imposibel.” 
E ley aki ta resultado concreto di e trabou diligente cu a 
wordo desplega dor di su ex-colega di Pinansa, mr. An- 
gel Bermudez y su departamentonan. E parlamentario di 
AVP a sigui splica di ta contento cu e Gobierno nobo a 
opta pa sigui cu tratamento di e ley. 

“Si bo kier hunga den liganan mayor, bo mester hunga 
manera un big-leaguer,” e Parlamentario a bisa durante 
tratamento di e ley den Parlamento. 

“Regulacion di asistencia internacional siguramente ta 
haci Aruba un biaha mas OECD-compliant, mehorando 
asina e competividad di nos isla pa inversionistanan di 
afo,” segun Richard Arends. 

Pa mas informacion por yama Lotto na 525-7555 of bishita nos oficina situa na Paardenbaaistraat 01 Oranjestad of B.v.d. Veen Zeppenveldstraat 21, San Nicolaas 

Parlamentario Setty Yarzagaray rib'e topico di abuso di mucha 

Castigo ta e consecuencia di algo cu 
a sosode caba pero no ta e solucion 



DIARANSON a wordo declara dia di luto nacional 
dor di Gobierno di Aruba. Esaki ta den coneccion cu e 
morto fatal di e dos criaturanan, Rishandroh y Rishan- 
drick Eugene. 

Segun Parlamentario di MEP, sra. Setty Yarazagaray e 
dia aki ta un dia pa reflecciona rib’e tema aki y tambe pa 
nos como adulto educa esnan mas hoben cu abuso no ta 
algo normal. 


“Castigo t’e consecuencia y resultado di algo cu a sos- 
ode caba. Ami ta pensa mas cu mester purba soluciona 
e situacionnan aki. Nos por hisa e pena pasobra hende 


den nan curason ta sinti cu con por ta posibel cu algo 
asina por a pasa, pero esey ta emocion. Pensando cu un 
cabes racional, kiko nos por hasi pa solucion’e? Duna 
mas castigo na un persona cu a hasi algo no ta soluciona 
nos problema.” 

E Parlamentario ta di opinion cu mas leu di pensa riba 
aumento di castigo, mester pensa riba solucion p’e prob- 
lema. 

Mester purba evita y conscientisa e muchanan cu esaki 
no ta algo comun, cu e no ta cuminda di tur dia. Pasobra 
mas nos papia y mas nos conscientisa di e actonan aki, 
mas nos por yega na evita. 

“Nos ta spera cu docentenan por cuminsa transmiti e 
mensahe n’e muchanan cu situacionnan asina no ta nor- 
mal. Pasobra probablemente den nan situacionnan so- 
cial, nan custumbernan, e ta algo normal, pero mester 
purba cuminsa cambia e pensamento aki.” 

“Con por ta cu bo por ta conecta cu bo mes y bo por 
pensa cu actonan asina ta normal. Ami ta haya cu esey- 
nan ta desconeccionnan cu tin den comunidad unda cu 
nos mester purba yena e bashi den e desconeccionnan 
aki. Esunnan cu por pensa racional y esunnan cu por 
pensa mihor mester yuda. Pasobra nos no por bay bek 
den pasado y drecha algo cu a pasa caba, mi no por bay 
bek den pasado y drecha e pensamento di e persona aki, 
pero si den futuro nos por wak dilanti y conscientisa 
muchanan cu actonan asina no ta normal. Eogicamente 
bo tin cu conscientisa adultonan tambe, pasobra no por 
husga sin sa ki background e persona ta bin di dje.” Ta- 
bata palabranan di Parlamentario di partido MEP, Setty 
Yarzagaray. 

Lodron a drenta horta den 
Cas di Aruba na Den Haag 



DEN HAAG - Diabierna atardi 
siman pasa un persona masculino 
desconoci a drenta Cas di Aruba y a bay 
cu tas y cartera di e recepcionista. Esald 
a pasa entre 17:20 y 17:45 ora. 

N’e momento ey mayoria di empleado 
a bay cas, pero algun di nan tabata na 
oficina ainda trahando laat. 
Mientrastanto a duna aangifte na Polis 
y a pone e imagennan di e camara di 
seguridad na disposicion di Polis. 

A inicia un investigacion interno di 
e sucedido cu lo mester conduci na 
mehoracion di e seguridad n’e entrada 
di edificio. 

Staf di Cas di Aruba tin comprension 
cu e susedido ald tin p’e empleado cu e 
perde su pertenencia y tambe pa demas 
empleado. 

Na mesun momento a pidi tur e personal 
pa ta alerto den e siguiente dianan, 
special na final di atardi ora ya caba ta 
bira scur tempran debi na winter. 
(Potret ta cortesia di Cas di Aruba) 


Den conexion culOO 
aña di celebracion di 
Salubridad Publico, 
Directie Volksgezondheid 
lo ta cera diabierna awo 



DIABIERNA awo dia 8 di December 2017, 
relaciona cu 100 aña di Salubridad Publico riba 
nos isla, Directie Volksgezondheid Aruba (DVG) 
lo ta cera, relaciona cu evento pa empleadonan 
di tur e 16 seccionnan cu ta resorta bou di e 
departamento aki. Tur servicio di DVG lo ta 
cera pa asina duna tur empleado oportunidad pa 
por atende e evento. Ta pidi comunidad pa tene 
cuenta cu esald. Dialuna dia 11 di December 
2017 tur servicio di DVG lo ta normal atrobe. 

Segun Parlamentario Setty Yarzagaray: 

E coneccion di vuelo di Arubn Airlines entre Arubn y 
Boneiro ta un punto positivo pa turismo di nos isla 



RIBA e hecho cu siman pasa a tuma luga e vuelo inau- 
gural di Aruba Airlines for di Aruba pa Boneiro, Parla- 
mentario pa fraccion di MEP, Setty Yarzagaray a duna 
su punto di bista. 

Segun e Parlamentario, esaki ta algo cu ta aporta positi- 
vamente na e turismo local, pero tambe na e turismo di 
nos islanan ruman. 

“Esaki sigur ta algo di aplaudi pasobra nos por ripara cu 
turismo, den e aña aki sigur, ta sufriendo su caidanan. 
Por ehempel di januari te cu october, cantidad di turista 
a experencia un caida di 5% te cu awor, pero den e mer- 
cado di Corsou cu Boneiro tambe, unda cu na Corsou el 
a cay cu 24% y na Boneiro el a cay cu 18%.” 

Parlamentario Setty Yarzagaray ta di opinion cu iniciati- 
vanan asina, caminda ta aumenta e cantidad di vuelo pa 
conecta Aruba, Boneiro y Corsou cu otro, ta sumamente 


importante, no solamente pa aumenta e trafico di turista 
pa Aruba, pero tambe pa diversifica nos economia. 
Segun sra. Yarzagaray ta bay yega un momento cu e tres 
islanan aki lo bay tin mester di traha hunto bek pa asina 
por ofrece un producto diversifica. Mester ta consciente 
cu cada un di e islanan aki tin nan partinan positivo y 
singular pa ofrece. 

Teniendo esaki den mente, ta unda cu lo mester yega na 
complementa otro y yega na iniciativanan unda cu lo por 
ofrece un pakete total. 

E Parlamentario tambe ta di opinion cu door di traha 
conhuntamente cu Boneiro y Corsou, nos lo por yega 
na un complemento caminda lo por ofrece un producto 
turistico mas completo, como cu cada isla tin su mesun 
componente unico y atractivo pa e mercado turistico. 

Post Aruba N.V. ta informa: 

Temporada di Pasco cu tarifa special pa manda pakete 



•Gandelnjan willbe temporarily converting its Marriott stOre into a sale-only store, 


Kringing in newly discounted items Up tO 


startingDecember 7, for a limited time only at Gandelman at the Marriott Hotel 


- across from the Stellaris Casino - 


Open every day of the week from 3pm to llpm 


s 

Gandclman 




E temporada mas gusta a yega y Post Aruba 
N.V tin oferta special pa comunidad. Du- 
rante e temporada special di Pasco, mustra 
bo aprecio y manda algo pa bo ser keri cu e 
Tarifa Special di Post Aruba N.V 
For di e siman aki te cu 28 di december tur 
hende por manda algo pa nan ser keri na 
Hulanda, Merca, Corsou, BES Islands y St. 
Maarten. E prijs special pa manda pakete pa 
Hulanda ta AWG. 35,- pa 2 Idlo y AWG. 7,- 
pa kilo adicional, pakete pa Merca ta AWG. 
29,- pa 2 kilo y AWG. 10,- pa kilo adicio- 
nal, mientras pa Corsou, BES Islands y St. 
Maarten ta AWG. 15,- y AWG. 5,- pa kilo 
adicional. 

Probecha di e oferta special aki y manda un 
aprecio pa bo ser keri den exterior. Pa mas 
informacion riba e tarifanan special ald por 
yama na 528-7678. E tarifanan aki ta valido 
pa paki di minimo 2 kilo y maximo 20 kilo 
desde awor te cu dia 28 di december 2017. 
Pa mas informacion riba servicionan di Post 
Aruba N.V, bishita e website www.postaru- 
ba.com of check nan paginanan riba Face- 
book, cu ta Post Ajruba NV y Aruba Stamps. 

Den e caso di morto cruel di Rishandroh y Eugene 

Detencion di e padrastro y e mama ta keda prolonga 




Ministro encarga cu Salubridad ta anuncia cu entrante 6 december 2017 
durante 14 dia lo tin oportunidad pa un y tur tuma conocemento na 
Departamento di Legislacion yAsunto Huridico, Schotlandstraat53, di 
un peticion cu a ser haci pa obtene un koffiehuis- y un restaurantvergun- 
ning A pa e parcela Bubali 69-C, E permisonan aki ta concerni e.o. benta 
di bebida sterki por detal y cuminda pa wordo consumi den e parcela. 
Durante dicho periodo aki tur hende por expresa por escrito nan obhecion 
contra dunamento di e permisonan menciona, dirigi na e Ministro encarga 
cu Salubridad, via intermediacion di Directordi Departamento di Legisla- 
cion yAsunto Huridico, SchotlandstraatSS. 


RIBA 4 di december 2017 Huez Comisario encarga cu casonan 
penal, a duna ordo pa prolonga detencion (bewaring y verlenging di 
bewaring) di e sospechoso G.A.C.M. 

Esaki riba peticion di Ministerio Publico. 

Tin sospecho fuerte cu M. a haci su mes culpable di complicidad di 
homicidio di Rishandroh di 5 aña di edad y tambe di complicidad di 
maltrato severo di Rishandroh, cu morto como consecuencia. 

Alavez e ta wordo sospecha di complicidad di maltrato di Rishandro 
severamente varios biaha y durante un periodo largo di tempo. 

Ademas e ta wordo sospecha di a haci su mes culpable di complici- 
dad di homicidio di Eugene di 3 aña di edad, como tambe di com- 
plicidad di maltrato severo di Eugene, cu morto como consecuencia. 
Den caso di Eugene mescos cu di su ruman Rishandroh, M. ta wordo 
sospecha di complicidad di maltrato severo varios biaha y durante 
un periodo largo di tempo. Como e di cinco hecho M. ta wordo 
acusa pa awor cu el a maltrata su pareha pa tempo largo varios biaha. 

M. ta wordo alavez sospecha di a dera e curpa di Eugene cu e inten- 
cion pa evita cu su morto lo bira conoci. 

Sinembargo, legalmente no ta posible pa detene un persona riba so- 
specho cu el a comete e hecho aki. Pa e motibo ey e hecho aki no ta 
para den e acusacion. 

Detencion di mama tambe prolonga 

Riba peticion di ministerio publico, huez comisario encarga cu ca- 
sonan penal, a duna ordo pa prolonga detencion (bewaring y ver- 
lenging di bewaring) di e sospechoso R.C.E, mama di Rishandroh y 
Eugene. 



Sa mas di Ecolech 


primi aki 



E sospechoso E ta wordo sospecha di complicidad di homicidio di 
Rishandroh y Eugene, o sea maltrato severo di e dos muchanan, cu 
morto como consecuencia. 

Tambe e ta wordo sospecha di complicidad di maltrato severo di e 
muchanan varios biaha pa un periodo largo di tempo. 

Riba e acusacion contra dje ta para como ultimo hecho cu el a inten- 
cionalmente hiba of laga Rishandroh y Eugene den un estado desa- 
mpara, cu morto como consecuencia. E investigacion, cu a haya e 
nomber di ‘speeltuin’, ta den full swing. Ta posible cu den e citacion 
final e sospechonan lo wordo cambia y adapta. 

Gana total di 750.000 florin awe anochi! 

Sinterklaas a yega lotto awe pa "Pakjesavond'' 



DESPUES di e sorteo di Mini Mega di diabierna 
anochi, Lotto, e loteria di Aruba a anuncia mesora cu e 
premio a keda aden. 

Mirando cu awe ta “Pakjesavond” di Sinterldaas, Lotto 
a dicidi di subi e Mini Mega cu 100 mil florin yegando 
asina e suma di Mini Mega na 550 mil! E jackpot di 
Mega Plus ta subi pa 200 mil florin. Di e manera aki 
Lotto ta celebra Sinterklaas y cla pa hasi abo un feliz 
ganado di e gran total di 750 mil florin awe nochi! 
Busca bo ticket desde trempan ya cu esaki sigur lo ta un 
tremendo gesto pa regalo pa bo mes, of cualkier ser keri 
awe riba “Pakjesavond”. Un regalo di solamente 7 florin 
pa ticket, pa e sorteo di Mini Mega y Mega Plus, cu 
posibilidad di gana 750 mil florin, awe 5 di december. 
Lotto, e loteria di Aruba tin 8 diferente wega; Catochi, 
Big 4, 1-OFF, Zodiac, Wega di Number Korsou di Lotto, 
Lotto di Dia, Lotto 5, Mini Mega cu su Mega Plus y e 
diferente weganan di Raspa y Gana. 

Cumprando Lotto bo ta contribui na deporte riba nos 
isla. Meta di e fundacion ta pa organisa loteria, cambia 
bida di su hungadonan y na mes momento inverti den 
deporte local pa medio di donacionnan na e comision 
di subsidio. 





C7 


Caya Emesto Petronia 21 • Tel: 528-9500 
Fax: 582-9877 • E Kia Motors Amba • C Nissan /Vuba 


The Power to Surprise 

Di acuerdo cu Comision di Consumidor 

E companianan di 
lelecomunicacien Digicel y Flow 
la carece di un bon servicio y 
la cobrando demasiado ballo 



KINGSTON (Jamaica) - Comision di Asun- 
to di Consumidor (CAC) na Jamaica a pone nan 
wowonan awor riba dos compania di provedor di 
telecomunicacion, esta Flow y Digicel, despues di 
masha reclamo di nan clientenan. 

CAC ta bisa cu tin denuncia di e clientenan p’e 
ta haya cu e gastonan ta excesiva halto pa uso di 
mobile data service, mientras cu e servicio ta mali- 
simo. 

Papiando diahuebs ultimo n’e media briefing, CAC 
su Presidente, Kent Gammon, a admiti di ta na al- 
tura di e denuncia di e clientele. 

E1 a mustra cu highlight y e periodo extendi pa cu 
response time, a confirma cu e tecniconan no tin 
ningun clase di pura pa cumpli cu e clientele, cu ta 
keda insatisfecho cu e servicio duna. 

Presidente di CAC a hala atencion di Digicel y Flow 
pa nan specificamento splica exactamente nan mo- 
bile data plan y stipulacion di nan tarifanan. 



FRONTIER 


CAHllShtiAN MF;RO\miLE BANK 


TO mi1 fOR IIHHHCIHG PLfHSE BRIHG H VOLia DRIVER'S LICEHSE, 

LHST SHLRRV SLIPS HHD HH EHPLOYER'S REFEHEHCE LEnEH. CHH HOOELS SHQWN HRE FQR llLUSTRfll§1>UHPQSES ORIY, 


Caya Emesto Petronia 21 • Tel: 528-9500 
Fax: 582-9877 • E Kia Motors Aruba • 11 Nissan Anjba 


Arubaba'ti^ — - □CMB 


The Power to Surprise 


SPORTAGE 

Di dos grupo di funcionario di Aduana a participa 
den training di Aruba Certification Program 



DIARANSON ultimo e di dos 
grupo di funcionarionan di Depar- 
tamento di Aduana, di seccion Aero- 
puerto y seccion Waf, cu ta traha 
principalmente cu biaheronan a rici- 
bi nan certificado di Mi Compromiso 
cu Aruba. 

Departamento di Aduana pa un tem- 
po caba tabata den conbersacion cu 


diferente stakeholders pa asina me- 
hora e comunicacion y servicio pa y 
cu biaheronan. 

Durante e training e duaneronan a 
ricibi “tools” pa eherce nan trabou- 
nan den un forma mas eficiente y 
servicial sin kita e meta cu Aduana 
tin di cumpli cu ne. 


E tarea primordial di e trabounan di 
Aduana ta pa cobra invoerrechten y 
accijns, pero tambe salvaguardia e in- 
teresnan di pais Aruba riba e terenon- 
an di salud publico, medio ambiente, 
seguridad y economia. E trabounan 
ald cu Aduana ta eherce ta wordo 
hasi door di eherce nan control e.o 
na frontera. 

Durante e training nos funcionarion- 
an a siña tacticanan con pa bai “the 
extra mile” na momento cu ta hec- 
tisch y tin situacionan cu tin di haber 
cu stress. 

Banda di esaki e funcionarionan a 
bin cu ideanan, solucionan y pun- 
tonan di mehoracion cu lo wordo tre- 
ci dilanti na e stakeholders pa asina 
por mehora e fluho di pasahero y e 
experiencia di nos biaheronan. 
Departamento di Aduana ta felicita 
tur funcionario di Aduana cu a asis- 
ti e training aki pa participa activa- 
mente y duna di nan parti pa sigui 
desaroya nan mes y e calidad di ser- 
vicio brinda na nos biaheronan. 





Adopt An Addict ta duna danki na tur e sponsorsnan, companianan 
y pueblo di Aruba cu a colabora cu e fundraising aki. DIOS bendiciona boso. 
E siguiente, ta e premionan y tur e ganadornan di e premionan. 


PREMIO 

GANADOR 

1. 2Tfcket pa Orlando + 4 day stay di MaduroTravel 

2. 1 Weekend stay na La Cabana Aruba 

3.1 Weekend stay na Renaissance Aruba 

4. 1 Weekend stay na Costa Linda Aruba 

5. 1 Dinner for 2 na Chop Steak House, Manchebo 

6. 1 Dinnerfor 2 na Cuba's Cooking 

7.1 Basic Aiarm System Kit di All Service Protection & Security 

8. His & Hers Watches di Diamante Jewelers 

9.1 Dinner for 4 naThe Pizza Hut 

10. 1 Gift Certificate di Le Petit Cafe. 

1. #4477 Century Collection L.M Gonzalez 

2. #2034 Ramon Buckley 

3. #5337 Euroceramica 

4. #5822 ATSA 

5. #2596 Sandra Croes 

6. #5235 Van Eps Kunneman & Van Doorne 

7. #2895 Brown Advocaten 

8. #4891 Dr. D. Esschendal 

9. #4956 M.G.M. Source 

10. # 5429 Sherida Luidens 

















Diamars, 5 December 2017 


AWEMainta 


15 


Parlamentario di AVP, Richard arends ta lamenta: 

Tratamento di ley di e-commerce posponi 



PROME di a finalisa su mandato, 
Gabinete Mike Eman II a presenta 
un ley na Parlamento cu ta elimina 
incertidumbrenan na momento di 
haci transaccionnan via medionan 
electronico, como tambe garantiza 
derecho y obligacionannan cu ta sur- 
gi for di acuerdonan comercial sera 
den forma digital; un ley cu ta brinda 
seguridad legal pa usuarionan y ta 
duna e firma digital mesun balor le- 
gal cu un firma fisico. 

“Cu e ley aki Aruba lo yega un paso 
mas serca di un economia moderno 
caminda lo a crea e structura legal 
pa, entre otro, e-commerce,” sr. Rich- 
ard Arends Parlamentario pa partido 
AVP, a splica. 


“Sinembargo, tratamento di e ley aki 
a wordo posponi pa un tempo indefi- 
ni. 

“Ta di lamenta cu tratamento di un e 
ley asina importante pa por garantisa 
bon conducta di comercio electro- 
nico a wordo posponi pa un tempo 
indefini,” e parlamentario di AVP a 
splica. 

“E ley tabata riba agenda pa wordo 
trata dialuna mainta, pero diabierna 
atardi nos a ricibi notificacion cu 
tratamento di e ley aki no ta forma 
parti mas di e agenda di e reunion 
publico benidero. 

”Ta un lastima cu Gobierno a pospone 
tratamento di e ley aki sosteni tambe 
dor di e partidonan den coalicion. 


Miembro di fraccion di AVP den Par- 
lamento, sr. Richard Arends, kende 
hunto cu su colega Arthur Dowers, a 
presenta e ley aki pa wordo trata den 
Parlamento ta decepciona. 

“E ley aki lo tabata e prome paso 
pa haci e transicion di un economia 
convencional pa un economia nobo 
caminda actividadnan comercial, co- 
municacion, informacion y servicio- 
nan no ta wordo hiba den un forma 
fisico. 

E Parlamentario ta indica tambe cu 
den reunion di Gomision Central, tur 
4 fraccion representa den Parlamento 
a aproba un blanco verslag indican- 
do cu nan no tin e necesidad pa haci 
preguntanan por escrito. 

“Desafortunadamente na momento 
di trata e ley a opta pa pospone esaki 
sin duna un motibo,” Parlamentario 
Richard Arends a sigui splica. 

“Nos tin un caminda largo pa cana 
pa transcuri e roadmap 2017-2020 
pa modernisacion di nos sistema di 
pago manera cu Banco Central a pre- 
senta recientemente. 

Atrasonan asina ta pone mas presion 
riba e aparato ehecutivo, pero Gobi- 
erno ta core riesgo di cay atras den 
henter e proceso aki,” Richard Ar- 
ends a sigui bisa. 

“Nos ta spera cu e ley aki wordo tra- 
ta mas liher posibel, como tambe pa 
Parlamento ricibi un inventario di e 
cambionan di ley como tambe intro- 
duccion di leynan nobo pa modernisa 
e sistema di pago local”, Parlamenta- 
rio di AVP, Richard Arends a finalisa. 

Digicel and Fundacion Pa Nos 
Comunidad want to bring joy 
and happiness to those in need 






Help us by bringing non-perishable food items to our “Drive-Through” 

on the street next to Digicel’s Tanki Leendert Experience Store 

Dec 9th, 9am-12pm 


FPNC 

Fgrxiac or. Nos Cononidcicl 


Digicel 


Avye tin fiesta na MEP y na Bestuurskantoor 

Le celebra 
cumpleaños 
di Prome 
Minister 
Evelyna 
Wever Croes 


AWE sigur ta un dia masha importante pa 
Prome Minister sra. Evelyna Wever Croes, 
pasobra awe 51 aña el a mira luz di dia. E 
hecho aki, fuera di ta wordo celebra den 
union di famia, sigur den seno di MEP y 
na Bestuurskantoor lo recorda e dia di awe, 
unda Prome Minister Evelyna Wever Croes 
sigur lo recibi un cantidad di bon deseo p’e 
por celebra hopi aña mas di bida. 

Prome Minister, masha pabien!!! 


VACATION SPECIAL 

Last minute 2 weeks 49 
Divi Dutch Village Dec 9-16 only $500 4p. 
Casa Del Mar week 50 Dec 16-23 
2 bedr/ 2 bathr 6p $1,150.00 
Aruba Beach Club wee 52 Dec 30 -Jan 6 
Deluxe unit 5p $1,300.00 
All weeks call: 583-4403 / 560-3297 

Parlamentario (AVP) Jennifer Arends-Reyes 

Violencia contra hende muher no mag 
di bira algo cu ta ser tolera na Aruba 


vr^ 

I Campañack 
l ^ delas 


Ka,FINALA 
y «ini 

CONTRAlas 
■ K MUJERES 


Del compromiso a la acción; polIticas 
para erradicar la violencia contra las 
mujeres en América Latina y el Caribe" 



PARLAMENTARIO pa fraccion 
di AVP, Jennifer Arends-Reyes, a 
tuma nota cu Aruba tambe ta partic- 
ipa n’e campaña internacional con- 
tra abuso di hende muher y mucha 
muhernan, ‘Orange the World’ cu ta 
un campaña di Nacionan Uni ‘UN- 
women’. 

Locual e ta ensera ta 16 dia di ac- 
tivismo y concientisacion pa henter 
e comunidad. E ta cuminsa dia 25 di 
november y caba 10 di december, cu 
ta Dia internacional di Derechonan 
Humano. 

Nos di AWEMainta a publica e arti- 
culo aki ayera, pero bao di un titular 


robez. Y awe nos ta haci e coreccion 
den e titular. Na Jennifer Arends- 
Reyes nos disculpa p’esaki. 

Na Aruba por a tuma nota di un 
caminata solemne, cu porcierto a en- 
trega un manifesto na Parlamento di 
Aruba cu te awe fraccion di AVP no a 
ricibi un copia oficial di e documento 
for di Parlamento. 

Tambe varios actividad, incluyendo e 
prome simposio den Rreino Hulan- 
des organisa pa Fundacion pa Hende 
Muher den Dificultad. 

Sra Arends-Reyes ta felicita e funda- 
cion aki en particular, y tur otro in- 


stancia y departamento cu nan tra- 
bou valioso cu nan ta haci den nos 
comunidad pa cu e fenomeno lamen- 
table aki. 

Na Aruba diferente violencia contra 
hende muher por tin un efecto hopi 
grandi tanto pa Gobierno, Sector Pri- 
va, Salubridad, productividad laboral 
y bienestar general di nos hendenan. 
Aruba su constitucion den articulo 1 
ta reconose cu na Aruba no mag con- 
oce descriminacion pa ningun moti- 
bo, pues tampoco pa bo genero. 
Tambe nos a ratifica e tratado di 
derechonan di mucha hunto cu Re- 
ino Hulandes na aña 1995. 

Nos hendenan muher ta importante 
den nos comunidad y t’e weso di 
lomba di nos famia. Durante e trans- 
curso di añanan fraccion di AVP a 
bishita na varios ocasion esnan cu ta 
trata e topico aki y a forma parti di 
varios discusion na nivel interparla- 
mentario den Reino y na nivel inter- 
parlamentario di Eatino America y 
Caribe. 

Por bisa cu di banda di fraccion di 
AVP p’e Parlamento nr 10 sigur ta in- 
teresa den e topico y lo kier wak con 
por sigui contribui na mehoransa den 
beneficio di nos hende muhernan. 

“Violencia contra hende muher, sea 
ta fisico, mental of sexual, ta inacep- 
tabel, mescos tur otro violencia, e no 
mag di bira nunca algo cu nos comu- 
nidad chikito ta tolera of acepta”, sra. 
Arends-Reyes ta termina bisando. 

Poco otencion o wordo brindo, y poco prioridad a wordo poni na nos medio ambiente dor di Gobierno anterior 

Pronto lo implementa maneho di medio 
ambiente pa prome biaha na Aruba 

Di acuerdo cu Minister Otmar Oduber 



GOBIERNO ta hopi serio den locual cu ta trata e 
maneho cu mester bin riba e tereno di Medio Ambiente 
aki na Aruba. 

Na diferente ocasion den pasado a presenta esaki como 
partido y cada partido den coalicion a mustra cu ta bay 
sigui conoce desaroyo y cu esaki mester ta balansa cu ta 
tene na cuenta bienestar di nos comunidad, Medio Am- 
biente y Naturalesa. 

Loke cu a resalta durante combersacion cu DNM du- 
rante di e encuentro cu e empleadonan, ta cu pa hopi 
tempo poco atencion cu a wordo brinda na nos medio 
ambiente. 

“Den combersacionnan cu mi tabatin cu Parke Nacional 
Arikok caminda cu mi a combersa cu drs. Greg Peterson 
riba e diferente terenonan comercial cu ta wordo duna 



den groengebied y contra di e maneho general di Gobi- 
erno pa loke ta mas kamber di hotel. 

Aworaki DNM ta bay haya un prioridad den maneho 
di e Gobierno aki. Ya caba a combersa riba un maneho 
integral pa loke ta trata naturalesa y medio ambiente cu 
e departamento tin basta aña ta traha riba dje, pero cu 
nunca a haya atencion dor di e Minister anterior. 

Mi a pone cu den e prome 90 dianan di e Gobierno aki, cu 
mi kier p’e raport wordo adapta caminda ‘stakeholders’ 
lo reuni cu DNM pa actualisa e raport. Haciendo esaki 
Aruba lo tin pa prome biaha un maneho di medio am- 
biente cu ta cana ‘man den man’ cu infrastructura, otor- 
gamento di tereno y proyectonan di Gobierno, p’asina 
logra e balansa cu ta busca entre desaroyo y cuido di nos 
medio ambiente,” Minister Oduber a termina bisando. 



WK’w. láccbook. com/a wcmainti 


OnUn^' 


Ricibi AWEMainta Newspaper Online 


Bishita Nos riba https;//www.facebook.com/AWEMainta/ 

Minister Otmar Oduber: 

A pidi conseho di DOW y DNM riba lerenonan 
den desaroyo dilanti Divi y Eagle Beach 



DEN e encuentro cu e team di manheo di DIP, Minis- 
ter encarga cu Infrastructura y Medio Ambiente, Otmar 
Oduber a pidi informacion pa loke ta trata e terenonan 
cu ta hopi den discusion den e ultimo dianan, esta e tere- 
no dilanti di Divi Hotel y e tereno na Eagle Beach. 
Specificamente e tereno dilanti di Divi Resort, por a 
mira midimento cu a tuma lugar pa un tereno cu tin casi 
40% di dje den ‘groen gebied’ esta, area destina pa keda 
naturalesa. 

“Mi a pidi conseho riba esaki pa haya mas informacion, 
apesar di cu tin un acuerdo firma caba dor di e Minister 
di Infrastructura anterior.” 

Terenonan cu ta den ‘groengebied’, definitivamente mes- 
ter pidi p’e consehonan necesario di DOW y di DNM 
prome cu continua cu e procesonan riba e terenonan aki. 
Mescos a mira e discusion riba un tereno na Eagle Beach 
unda cu un NV a haci e peticion pa un propiedad pa un 
hotel cu kier construi di 800 kamber. 

Minister Oduber ta sigui splica cu buscando mas infor- 
macion a compronde cu nan tambe a haya un acuerdo 
di Minister di Infrastructua anterior cu a wordo firma. 


Gobierno tin un beleid pa loke ta ‘algemeen belang’, y 
terenonan cu ta den ‘groengebied’ ta di interes pa preser- 
vacion di nos mangrovenan. 

Pesey den ambos caso a pidi conseho adicional pa por 
haya un bista mas cla riba e discusion cu tin riba e tere- 
nonan aki. 

Por a tuma nota cu tin masha hopi cos na DIP cu no a 
bay segun e reglanan. 

Paden na DIP no tin claridad riba kico si a wordo otorga 
na tereno caba (specialemente comercial), hopi cos ta- 
bata tuma lugar na Bureau di e Minister, pa cual tabatin 
miembronan di e team di maneho cu ta pasa ‘fastball’ 
den e propio departamento aki. 

P’e motibo aki tambe entre otro, un di e tareanan di e 
team di maneho nobo di DIP ta pa por sondea e dife- 
rente casonan aki, pone nan riba un lista pa por notifica 
comunidad. 

Pinalmente lo fiha un maneho pa futuro pa loke ta trata e 
terenonan ‘comercial controversial’ aki cu a wordo duna 
contra di e maneho cu ta rigi e ROP, Minister Oduber a 
termina. 
























20 


AWEMainta 


Diamars, 5 December2017 


Cu hopi oferto festivo serco su partnernan 


Fun Miles ta haci e dianan di fiesta conveniente y fun 



BANCO Dl CARIBE 
OFFICIÉLE KOERSENTEN OPZIChfTE VAN DE ARUBAANSE FLORIN 


GELDIG OP 1 Dec, 2017 EN TOT NADER ORDER 

valuta 

aankoop van publiek 


verkoop aan 



bankpapier 

wissels, CHQ's 
reischeques en 
overboekingen 


publiek 

Ned. Antil. Gulden 

PerANG 100 

ANG 

98.00 

100.00 

biljetten 100.20 

chq./overboeking 100.00 

Amerikaanse dollar 

USD 

1.77 

1.78 

1.80 

Canadese dollar 

CAD 

1.36 

1.38 

1.40 

Zwitserse frank 
(per100) 

CHF 

180.85 

181.57 

182.37 

Pond sterling 

GBP 

2.33 

2.38 

2.44 

J apanse yen 
(per 10.000) 

j PY 

156.89 

158.32 

159.91 

EURO 

(perlOO) 

EUR 

209.76 

211.68 

213.81 

Deense kroon 
(perlOO) 

DKK 

27.47 

28.19 

28.99 

Noorse kroon 
(perlOO) 

NOK 

20.42 

21.14 

21.94 

Zweedse kroon 
(perlOO) 

SEK 

20.26 

20.98 

21.78 



SI ta pa Sinterldaas, Pasco of Aña Nobo, 
shopping pa dianan di fiesta ta bira hopi mas 
fun y cumbiniente danki na e campaña di fin di 
aña ‘Explore the Holidays!’ di Fun Miles. 

E programa di spaar y cambia punto lider den 
mercado ta treat su miembronan diferente oferta 
atractivo, tur hunto den un corant festivo. E 
campaña ta vigente den luna di december. 

Un corante yen di oferta fun 

Den e corant, completamente na color, 
miembronan ta haña un bista di tur oferta. Por 
ehempel 50 Bonus Miles na Wulfsen & Wulfsen 
riba cada pieza di paña, dobel Fun Miles riba 
papel di regaldo na Bruna, y 20% descuento na 
Aldo Shoes tur diasabra. E corant festivo ald lo 
wordo reparti hunto cu corantnan local, ademas 
lo ta gratis obtenibel serca tur partner di Fun 
Miles. Por mira e oferta y promocionnan tambe 
riba website www.funmiles.net. 

Mas fun durante dianan di fiesta 

Cu e campaña aki Fun Miles kier haci e dianan 
di fiesta extra fun. Danki na e Fun Miles(nan) 
cu miembronan a spaar, awor den e temporada 
tradicionalmente un poco mas caro, nan por haci 
mucho mas! E corant festivo di Fun Miles no ta 
contene unicamente promocion di partnernan 
permanente, sino tambe di partnernan pa e 
temporada aki cu ta ofrece kerstboom, regalonan 
pa pone bou di kerstboom y otro articulonan 
specialmente pa fin di aña. Esun cu ta desea di 
ta informa na tur momento ta sigui Fun Miles 
riba Facebook, Instagram y Snapchat. 

E momento perfecto pa cuminsa spaar fun miles 
Esun cu ainda no ta miembro di Fun Miles, pero 
kier probecha di e ofertanan atractivo durante 
dianan di fiesta, por cumpra nan carchi di Fun 
Miles pa unicamente 10 florin serca mayoria 
partner di Fun Miles of na nos oficina na Sun 
Plaza unit 106 y cuminsa spaar di biaha, claro 
cu acceso mesora na tur beneficio di Fun Miles, 
e programa di spaar y cambia punto mas popular 
den Caribe. 

Mas informacion tocante fun miles 

Tuma contacto cu Customer Service di Fun 
Miles na number 588 9947 of bishita funmiles. 
net of facebook.com/funmiles. 



ffffies 

Registra awer pa ARUBA DOET 2018! 




FUNDACION, scol, institucion di cuido, centro di bario, 
grupo di scouting, grupo di bario y club di deporte atencion! 
Completa un proyecto y riba dje recluta boluntario pa bo organ- 
isacion durante e dianan di Aruba Doet. 

Bo tin oportunidad pa registra un proyecto pa Aruba Doet 2018 
te cu diahuebs, 21 di december 2017. 

Registra e proyecto riba nos website www.arubadoet.com y aplica 
pa haya un sosten financiero di Oranje Fonds. 

Aruba Doet t’e evento boluntario mas grandi na Aruba y ta wordo 
organisa pa Cede Aruba den cooperacion cu Oranje Fonds. Aruba 
Doet lo tuma lugar riba diabierna 9 y diasabra 10 di maart 2018. 
Oportunidad perfecto pa renoba e cantina di bo club di deporte, 
sali keiro cu grandinan, conta storia na muchanan den bario, 
pinta weganan riba e speelplaats di scol, traha cashi pa warda 
buki y mucho mas! 

Si bo organisacion social tin mester di ayudo pa registra su 
proyecto pa Aruba Doet 2018 nos por yuda cu esaki. 

Nos lo organisa e siguiente “Bario Sessions” unda nos por yuda 
tur organisacion social registra nan proyecto(nan) pav^ruba Doet 
2018. Ta importante pa bin cu tur informacion di e proyecto cu 
bo kier completa durante Aruba Doet 2018. 

Informacion manera: Ki tipo di proyecto (verf, sali keiro etc.), 
cuanto boluntario bo organisacion ta busca, ki materialnan mester, 
informacion di cuenta bancario di bo organisacion etc. 

E “Bario Sessions” lo tuma lugar e siguiente dianan: Dia- 
huebs 7 di december 2017, 4or di atardi pa 8or di anochi na 
Filomena Collega Mavo (San Nicolas). Diarazon 13 di de- 
cember 2017, 4or di atardi pa 8or di anochi na MFA Noord. 
Diamars 19 di december 2017, 4or di atardi pa 8or di anochi 
na Biblioteca Nacional Aruba (Oranjestad). Diarazon: 20 di de- 
cember 2017, 8or di mainta pa 8or di anochi na oficina di Cede 
Aruba (Beatrixstraat 8). 

Pa mas informacion tocante Aruba Doet y e “Bario Sessions” 
tuma contacto cu e team di Aruba Doet na 582-7666 of 568- 
6984. Tambe por manda un e-mail na info.arubadoet@gmail.com 
Nos ta On! Abo tambe? 

Pa inicia celebracion di temporada di fin di aña 

Prome Minister Evelyn Wever-Croes ta cende lus 
di Pasco na Plaza Ambiente di Huize Maristella 




PA Prome Minister di Aruba sra Evelyn Wever-Croes, nos 
grandinan den nos comunidad tin un prioridad grandi den 
su vision di gobernacion. Pa mesun motibo aki tambe e 
no a duda pa acepta un invitacion asina special di Huize 
Maristella pa honra e peticion pa cende e luznan di Pasco pa 
asina duna inicio na celebracion di comienso di temporada 
di pasco pa nos grandinan di Huize Maristella. Hunto cu 
Sr.Marcolino Dijkhof nos Prome Minister a cende e luznan 
na Plaza Ambiente na Maristella hunto den presencia di nos 
grandinan cu ta habita den e cas di cuido. 

Den su discurso dirigi na nos grandinan y na tur esnan 
presente, Prome Minister a elogia cu hopi emocion e personal 
completo di Huize Maristella pa e bunita decoracion y e 
hardin espacioso dunando nos grandinan e libertad pa cana 
y sinta pa disfruta di e aire fresco. “Ta hopi di admira cu 
tur esnan cu a traha pa haci esald posibel a traha cu alma 
y curazon mesun manera cu nan ta cuida nos grandinan 
tambe”, e Prome Minister a bisa. 

Prome Minister a laga un mensahe hopi bunita atras pa nos 
grandinan pa e temporada mas bunita di aña na unda nos ta 
celebra nacemento di Niño Hesus. Y a desea cu e temporada 
yena tur nos grandinan y nan famia cu paz, harmania y hopi 
amor. Y a pidi tambe bendicion di Dios riba cada un. 

“Nos pais tin mester di hopi amor y hopi oracion. Y hunto 
nos lo hiba nos pais padilanti. Nos grandinan tin un luga 
hopi special ora nos ta papia di e vision di gobierno y den mi 
curazon. Nos kier pa nos grandinan sinti nan bon. Pasobra ta 
e trabou duro di nos grandinan a lanta e pais aki pa nos tur 
por gosa di dje. Y cu hopi orguyo nos lo sigui ehempel di nos 
grandinan, e fundadornan di nos Aruba”, tabata palabranan 
di Prome Minister Evelyn Wever-Croes. 

Den su rol como mandatario encarga cu cultura: 

Minister Xiemara Ruiz-Maduro a hasi 
aperlura di e Feslival di Ranchera di Aduana 




BANDA di su compromiso grandi pa locual ta su 
responsabilidad como Minister encarga cu e carteranan di 
Finanzas y Economia, diasabra anochi Minister Xiomara Ruiz- 
Maduro, Aruba su Minister di Cultura, cu hopi placer a acepta 
e invitacion pa efectua apertura di e Festival di Ranchera 
organisa pa Cuerpo di Douane, cual departamento ta resorta 
bou di e Ministerio di Finanzas, Economia y Cultura. 

Como recuerdo, Director di Aduana, Roderick Lionel Croes, 
a duna e mandatario un bunita medaya, cual na su turno a 
aprecia y gradici pa e bunita gesto y ocasion. 

Un Centro di Bario Noord bon concuri yen di animo a 
presencia y disfruta di un bunita festival caminda tabata tin 
participacion di 30 cantante. 

Durante su discurso, Minister Ruiz-Maduro a expresa 
palabranan di exito na tur participante cu a bin demostra nan 
talento den canta e musica di ranchera y presenta den nan 
trahe charo y china. 

Ademas, e mandatario a felicita esnan encarga cu e organisacion 
di e festival. Un pabien grandi na tur e ganadornan cu a bay cu 
un premio. A resalta un biaha mas e carisma di e mandatario 
cu durante e anochi a pasa saluda y combersa cu e publico 
presente. 

NOS 

CLUBHUIS 


10% DISCOUNT 



COMPLIMENTARY FRIED 
FUNCHl WITH DINNER 


RED FISH 
RESTAURANT 



ViV - 


RICARDO'S 

RESTAURANT 


FREE FLAN WITH 
MAIN COURSE 



SALT 

& 

PEPPER 


10% DISCOUNT 






TONY 

ROMA’S 


LEE ONION LOAF 

VITH PURCHASE OF ANY ENTREE 



Great Specials AT 50 TOP Restaurants 

AROUND THE ISLAND FOR ONLY $20 

GETYOURSNOW! 

% 

f XAruba'T^le- 

I Reserveyourtablein Aruba 


ASK YOUR CONCIERGE. TAXI, CAR RENTAL AGENCY 
OR VISIT OUR WEBSITE: WVVW.ARUBATABLE.COM 

ARUBA DINING CARD 




DINING 

CARD 


THE ARUBA TABLE DINING CARD WILL GET YOU 
GREAT SPECIALS AT TOP 50 RESTAURANTS ALL OVER 

THE ISLAND FOR ONLY $ 20 . 

NO ARUBA TRAVELER SHOULD GO 
AROUND WITHOUT ONE. 

ASK YOUR CONCIERGE, TAXI OR CAR RENTAL AGENCY 




ArubalM?le' 

Reserve your table in Aruba 


WWW.ARU BATABLE.COM 

Centro di Bario Brazil a bishita tur skol den bario 





E proyecto mas grandi cu C.B.B ta trahando 
algun tempo caba riba dje ta: Pa conhunta- 
mente cu skolnan den bario stimula pa trece 
mas hoben hunto cu nan mayornan den Cen- 
tro di Bario Brazil. 

Ya caba a haci un bishita na tur e skolnan den 
bario, a papia cu cabesante di cada skol pa con- 
huntamente organisa diferente actividad de- 
portivo y social pa mayor y yiunan. 

Otro proyecto importante ta bay haci, ta un 
“Encuensta” (cu sosten di Departamento So- 
cial) den bario pa haya mas información kico e 
habitantenan ta desea den bario. 

Den e dianan benidero prome cu aña cambia 
ta bay tin diferente actividad di gran balor den 
Centro, manera: 7 dec. Copa Aruba di Ping 
Pong; 15 dec. Re-encuentro di trahadornan cu 
a yuda CBB; 17 dec. Hadrey di Fama y Baluarte 
di bario y dia 27 december Dande den Centro. 

Esnan cu kier coopera cu Centro di Bario Bra- 
zil, por yama na tel 584-6500 of 594-6862. 

Centro di Bario Brazil ta bay organisa mas actividad 


social, deportivo y cultural 



p'e unión familiar den bario 



CENTRO di Bario Brazil algun luna pasa a reinforsa su 
directiva, pa traha riba e diferente plan cu tin riba mesa, 
na bienestar di e famia den bario. 

Intencion ta pa sigui organisa diferente e actividadnan so- 
cial, cultural y deportivo. P.e. cu weganan den bario riba 
dianan nacional. Tambe sigui engrandece e Parada Folk- 
lor/Cultural, asina sigui trece bek e sentimento profundo 
di nos cultura di antes. 

Otro actividad cu ta bay sigui engrandece t’e popular wega 
“Mens Erger Je Niet LIVE” cu ta wordo hunga durante 
henter aña den C.B.B. Hopi famia y coleganan ta topa 
otro den un forma alegre y intercambia durante di e wega. 
Recientemente C.B.B a habri su propio Gym, unda un 
gran cantidad di miembro ta acudi pa entrena y keda den 
bon condición. Tur dialuna y diaranson 6:30pm tin les di 
Zumba y Soca Ereestlye. 

Den CBB tin les di cushinamento pa mucha. Intención ta 
tambe pa cuminsa januari cu agricultura pa mucha. Pron- 
to tambe les di computer, weganan di volleyball y trefbal. 
Den CBB tin mesanan di Ping Pong cu ta wordo masha 
hopi usa. 

Tambe tin programa pa yuda esnan cu kier cana y core 
pa nan salud etc. E organisacionnan deportivo manera 
Baseball y Eutbol ta un tremendo aporte den bario, ya ta 
haciendo hopi na desaroyo di hoben y adulto. 

E veld di yerba artificial ta wordo bon usa, pero actual 
mester drecha e lusnan solar cu no ta funciona optimal. 

Poetry showcase na Biblioteca Nacional 

BIBLIOTECA Nacional Aruba conhuntamente cu Lily Clarisa ta organisa 
un Poetry Showcase. Participantenan di e workshop di poesia lo declama po- 
ema cu nan mes a skirbi den ultimo simannan. 

E workshop tabata bou guia di docente y poeta Lily Clarisa Henriquez. E pre- 
sentacion na Ingles ta tuma lugar na biblioteca na Playa diaranson awor dia 6 
di december di 7or pa 8or y mey. 

Durante 4 sesion Eily Clarisa Henriquez a cubri diferente tema y poesia di 
poetanan famoso y diferente estilo, Participantenan a practica basta intensivo 
cu skirbimento di poesia y nan ta cla pa presenta algo diferente y special na 
publico. Tur hende ta bon bini. Entrada ta gratis. 



Dia 9 di december awor 

Ta organisa un atardi 
di conscientisacion di 
Derecho di Hende 

STICHTING Rancho conhuntamente cu e 
studiantenan di prome aña di Social Work and 
Development - University of Aruba ta organisando un 
atardi di concientisacion pa comunidad di Rancho y 
Aruba completo en coneccion cu “Dia Internacional 
di Derechonan di Hende Humano”. 

E evento a wordo organisa dor di nos boluntarionan; 
Thalina Willems y Mirline Esperance in conhunto 
cu nan klas cu ta studiantenan di Social Work and 
Development na Universidad di Aruba. 

E actividad aki tin como meta pa informa y trece 
concientisacion na un di e gruponan di mas vulnerabel 
na Aruba: “Nos Muchanan”. 

E actividad p’e muchanan lo tuma lugar entre 4:00PM 
- 7:OOPM: *Registrashon di e muchanan ta encurasha, 
lo por haci esald dor di manda un message na nos 
facebook page. 

Centro di Actividad Rancho. 

Lo tin pintamento, movecion fisico, un pelicula dirigi 
na nos muchanan p’asina nan lo por conoce nan 
derecho di un manera interactivo y placentero. 

Charla pa Adultonan lo tuma lugar entre 7.30PM - 
9.00 PM: Lo tin un charla pa adultonan enfocando 
riba e derechonan di mucha, y e tipo di abusonan di 
mucha, y con Abo por forma parti di e solucion pa 
combati abuso di mucha aki na Aruba. 

Stichting Rancho y e studiantenan di Universidad 
kier a invita pueblo completo pa asisti, y asina forma 
parti di evento aki. 


CEDE Aruba ta pospone 
e "Volunteer of the 
Year Award Ceremony" 

MANERA Gobierno a anuncia recientemente den medio- 
nan di comunicacion, diaranzon, dia 6 di december a wordo 
proclama como Dia Nacional di Luto. Esaki en conecion cu 
e entiero di e dos muchanan Rishandroh Richard Anastacia 
y Roshandrick Eugene Erans, kendenan a fayece recien den 
circumstancianan hopi tragico. 

Despues di a evalua e desaroyonan aki, CEDE Aruba ta in- 
forma tur organisacion y boluntario cu nos ta pospone e 
“Volunteer of the Year Award Ceremony. Nos ta haci peti- 
cion na tur organisacion pa informa boso boluntario di aña. 
Asina tur organisacion y persona cu ta desea esaki por at- 
ende e entiero. 

E Volunteer of the Year Award Ceremony lo tuma lugar dia 
11 di januari 2018. CEDE Aruba ta pidi tur organisacion pa 
marca e fecha alvast den e agenda di 2018. Den e dianan aki 
lo informa tur organisacion cu mas detayes. 

Directiva y bureau di CEDE Aruba ta extende su palabranan 
di sincero condolencia n’e famia di e dos mucha hombernan 
Rishandroh Richard Anastacia y Roshandrick Eugene Erans. 

Pizza Hut la invila muchanan bin hunga 
y famianan disfruta di e ^Hut Pack DeaP 

Oferta unico riba Dia di Sinterklaas 


CELEBRANDO nos tradicionnan infantil y celeb- 
rando tambe e alegria simpel di ta mucha, Pizza Hut ta 
ofrece su ‘Play Hut Deal’ exclusivamente pa cu fiesta di 
Sinterklaas. 

Pa un prijs hopi atractivo, disfruta awe diamars 5 di de- 
cember di un rato ameno hunto den famia. Na Pizza Hut 
bo ta come un pizza dushi y bo ta biba momentonan 
dushi cu ta keda cu bo pa semper. 

E ‘Hut Pack Deal’ a resulta un exito grandi y pa sigui 
complace su clientenan, Pizza Hut ta trec’e bek, pero e 
biaha aki specialmente pa nos muchanan como e ‘Play 
Hut Deal.’ 

Manera su nomber mes ta bisa, e Play Hut Deal aki ta 
brinda e chikitonan di cas e oportunidad di hunga den 
e playground grandi y renoba di Pizza Hut, y na mesun 
momento tur hende por saborea di un delicioso pizza 
traha na bo smaak. 


Pizza Hut ta yama muchanan bon bini na su playground, 
un di esnan mas grandi di e isla, den cual bo por subi, ex- 
plora y slip, sin laga afo e mashinnan di video games, air 
hockey y mas. Pizza Hut Aruba a renoba e playground 
aki p’asina tur mucha por disfruta y diberti, mientras cu 
e grandinan por sinta trankil y waknan ta hunga con- 
tento. 

Solamente awe diamars 5 di december y solamente na 
Pizza Hut na Oroubo Plaza y na Sasaki, abo y bo famia 
por disfruta di e Play Hut Deal. 

E ta inclui cinco pida di breadsticks, un pizza Large sea 
pan of thin n’ crispy di cualkier topping cu abo scoge y 
ademas un canica di refresco. No laga e chens aki pasabo, 
ban celebra Sint su fiesta y come dushi na Pizza Hut. 
Pa mas informacion, check, like y bishita nos pagina di 
Pacebook: Pizza Hut Aruba. 


Pa motibo di luto nacional 

Oficinanan di IBiSA ta cera merdia 
dia 5 di december y cancela deporte 
escolar dia 6 di december 2017 

INSTITUTO Biba Saludabel y Activo, 
IBiSA ta informa na publico cu su oficina 
principal situa na Prankrijkstraat 1, Oranjes- 
tady IBiSA Sport Centrum San Nicolas situa 
na Dr.Schaepmanstraat 52 na San Nicolas lo 
ta cera mitar dia, dia 5 di december 2017 for 
di I I.SOam pa motibo di luto. 

IBiSA a cancela tur actividad di deporte es- 
colar riba dia 6 di december pa luto nacional. 

Pa keda den contacto cu su sostenedornan y comunidad completo 

Team Rocco a organisa fundraising 
pa cubri gastonan di oloccion 2017 











DIADOMINGO, 3 di december, Team Rocco a 
organisa un tremendo fundraising den forma di bende- 
mento di cuminda na Savaneta. Meta di e fundraising 
aki tabata pa cubri gastonan di e campaña tras di lomba. 
Manera ya ta conoci Rocco Tjon a hiba un campaña 
fuerte den corto tempo, despues cu poco menos cu 2 luna 
prome cu eleccion el a lansa su mes como candidato. Cu 
e campaña aki el a sa di logra 1213 voto cu a haci’e e di 
5 vote-getter riba e lista geel. Awe Rocco ta un Parlamen- 
tario y e Lider di Fraccion di MEP. 

Como un bos di pueblo den e organo mas halto di nos 
pais, ta hopi importante pa sa kico ta e preocupacionnan 
cu ta biba den nos hendenan. Y manera el a priminti 
durante su campaña, e no lo t’ey solamente den tempo- 
rada di eleccion. P’esey meta di fundraising nan asina 
aki tambe ta pa keda den contacto cu su sostenedornan 
y comunidad completo. 

Ademas, no kier depende riba sponsor y pa e motibo aki 
tambe Team Rocco lo bin cu diferente actividad structural 
pa 4 aña largo, pa cubri gastonan di e campaña cu a pasa 
caba y pa prepara pa e campaña y eleccion aki 4 aña. 
Team Rocco kier a gradici tur hende cu a yuda den un 
forma of otro pa haci e actividad di bendemento di cum- 
inda un exito. Alabes ta pidi comunidad pa keda pendi- 
ente pa e siguiente actividadnan den 2018. 

Exprodesk ta gradici un y tur cu a aporta na haci e 
tayernan ^Exportando Creatividad edición 2017' un exito 



DEPARTAMENTO di Asuntonan 

Economico, Comercio y Industria y Ex- 
prodesk (DEZHI), a culmina pa 2017 cu 
un serie di Workshop adapta specificamente 
pa e Industria Creativo. E tayernan tabatin 
como meta, ekipa nos artistanan Arubano 
(e.o. musico, productor, compositor, arte- 
sano, escritor y diseñador) cu e conocemento 
necesario con pa exporta nan creacion haci- 
endo esaki un negoshi exitoso. 

Diahuebs ultimo a tuma luga na e Depar- 
tamento, un ceremonia di gradicimento na 
unda a entrega oficialmente na e 5 artistanan 
Arubano, cu a forma parti di e tayer ‘Expor- 
tando Creatividad’, nan plan di exportacion. 
E artistanan ta Claudius Philips (Oreo), 
Roderick Franken (Buleria), Cesar Olarte, 
Giendrick Boekhoudt (T-Drick) en Genard 
Mohamed (Karixon). Tambe a entrega ofi- 
cialmente e ‘Aruba Music Industry Profile’ 


na stakeholders cu a contribui na e exito di 
e tayeman aki. Den e ‘Amba Music Industry 
Profile’ ta brinda recomendacionnan pa de- 
saroya exportacion den e Industria Creativo 
na Aruba. 

Exprodesk ta un ‘Export Promotion Desk’ 
cu e obhetivo pa contribui na un desaroyo 
economico sostenibel atrabes di e capacita- 
cion di nos empresarionan. Pa logra esaki, 
Exprodesk ta brinda sosten y guia na tur 
empresario cu lo kier exporta nan producto 
of servicio door di duna consulta, training 
y workshop. Exprodesk ta habri pa duna 
consulta na tur compañia y empresario cu 
tin interes pa exporta nan producto y servi- 
cio entre 8:00 am y 4:30 pm di dialuna pa 
diabierna segun afspraak. Nos ta situa den e 
edificio di Sun Plaza, riba segundo piso. Den 
futuro Exprodesk lo agrega webinar acerca 
na e servicionan cu e ta brinda. 



DEZHI atrabes di Exprodesk kier a gradici 
prensa, tur e stakeholders, consultants y 
expertonan, especialmente sr. Carlos Del- 
gado, sr. Huib Poot di Ecorys-COSME, 
sra. Ray-Anne Hernandez di UNOCA, sr. 
Siegfried Dumfries y sr. Stanley Dabian di 
Departamento di Cultura Aruba (DCA) pa 
a yuda haci e tayer ‘Exportando Creatividad’ 
posibel, sin lubida sr. Richard Deluvia y sr. 
Johnny Scharbaay,ambos tambe di DCA. 
Tambe nos Ider a gradici sr. Oliver Vieira 
di Qredits pa e tayer di Financiamento, 
sr. Atwell Aniceta di CXPay pa e tayer di 
Pagonany Transferencia Online, sra. Maria 
Ridderstaat, sr. Michel Thode y sra. Adeline 
Rojer-Geerman di Bureau Intellectuele Ei- 
gendom (BIE) hunto cu sr. Victor Mathilda, 
sr. Sergio Tjie-A-Loi y sra. Nicole Booi 
di Asociacion di Musiconan y Artistanan 
Arubano (v^MAA) pa e tayer di Propiedad 
Intellectualy Regalia (royalties). Alabes nos 
kier a gradici sr. Felix (Chucho) Hoek di 
Arubaanse Muziekschool y sra. Inky Rich- 
ardson di Stichting MUSICA. 

Finalmente nos kier a gradici sra. Jourainne 
Wever, sra. Anushka Lew Jen Tai, sra. In- 
drah Maduro y sra. Lauren Tromp di Price- 
waterhouseCoopers (PWC) pa e tayer riba e 
tereno di belasting y tambe tur participante 
y coleganan di DEZHI cu a yuda pa haci e 
workshop aki uno exitoso, specialmente nos 
coleganan sra. Suhailah Maduro, sra. Clarina 
Geerman, sra. Elgina Chai, sra. Ineke Webb, 
sr. Raul Croes, sr. Xavier Boekhoudt, sra. 
Judella Trim y sra. Louella Croes. 

Pa mas informacion bishita nos website 
www. exprodesk. com y sigui nos riba pagina 
di facebook Exprodesk pa keda al tanto 
di tur actidivad, specialmente e training 
y workshopnan cu Exprodesk lo cuminsa 
ofrece bek na januari 2018. Pa un cita of 
mas informacion por tuma contacto cu sra. 
Sharon Meijer via: s.meijer(j5)exprodesk.com 

Aruba Volleyball Association 


Britannia, POVA y Venum campeonnan di volleyball pa 2017 


ARUBA Volleyball Association a conoce den Centro Deportivo 
Betico Croes su campeonnan di Campeonato Nacional di Volley- 
ball pa 2017 den e Categoria Damas U-16, Open Ktasse Damas y 
Open Klasse Cabayeros. 

Prome cu a cuminsa cu e parti di entrega medaya y trofeo n’e atleta 
y teamnan ganador, Presidente di Aruba Volleyball Association sra. 
Filomena Daniel-Curiel den presencia di miembronan di directiva, 
Lider di Campeonato, Medelin Sapuana y Refereenan a gradici tur 
presente, tur atleta, tur dirigente, tur organisacion afilia na AVA 
pa haci e Campeonato Nacional uno existoso. 



Presidente a enfatisa cu e ta hopi contento di weita hobennan den 
e teamnan actual y cu e nivel di volleyball ta desaroya y creciendo. 
E1 a encurasha tur dirigente, organisacion y muy especialmente e 
atletanan pa sigi entrena, crece den conocimento di e wega di vol- 
leyball p’asina hunto hisa y hiba e nivel di volleyball na un etapa 
mash alto. 

Na final Presidente a expresa palabranan di gratitud n’e Cuerpo di 
Referee, na Lider di e Campeonato y palabranan di elogio na sra. 
Cheddy Lopez Henriquez na kende e Campeonato 2017 a wordo 
dedica. 

Den categoria Damas U-16 e Team di Britannia cu coach Selma 
“Cheddy” Lopez Henriquez na kende e Campeonato di Volleyball 
pa 2017 a wordo dedica a bira Campeon, mientras cu e Team di 
Gazelles bao coach Junny y Julisa Jones a bira Sub-Campeon. Bri- 
tannia gana tanto diabierna (2-0) y diasabra anochi (2-0) for di 
Gazelles 


BRITANNIA- CAMPEON DAMAS U-16 



GAZELLES SUB-CAMPEON DAMAS U-16 


Den Categoria Open Klasse Damas, POVA Volleyball Team cu 
coachnan Irald Phelipa y Micheangelo Boeldroudt, a retene nan 
titulo campeonil invicto ganando Centro di Bario Noord Total 
Finance 3-0 y 3-1. POVA tabata superior riba e anochinan final, 
pero e Damanan di CBN a sa di wanta e wega balansa y a duna 
bon wega di volleyball. 




Sigui na pagina 33 > 

< Continua di pagina 32 

Den presencia di Presidente di AVA, Filomena Daniel-Curiel, 
sra Cheddy Lopez Henriquez ta haci entrega di e trofeo di Sub- 
Campeon n’e capitan di CBN Total Finance y nan coachnan. 

Y finalmente e teamnan cu a yega final den Open Klasse Cabaye- 
ros, esta La Fama Spartans y Venum, unda Venum un bes mas 
ta retene su titulo campeonil ganando LF Spartans den tur dos 
salida. E prome wega di final entre Venum y LF Spartans tabata 
un wega yen di suspenso y di un nivel superior. 

Ambos Team a bin bon prepara y ningun di dos no kier a baha 
cabes pa otro. Atletanan a demostra nan talento, atake y defensa a 
surpasa expectativanan y sigur sin lubida e añanan di experiencia 
cu algun di e atletanan tin. 

E score final riba e prome anochi tabata 3 -2 pa Venum unda e 
ultimo set a bay 15-13 pa Venum. 

Riba e di dos anochi, ambos team a duna bataya, pero finalmente 
Venum cu coach Erro Yrausquin a demostra pakico nan merece 
e titulo campeonil y a gana LE Spartans 3-1. Un brassband 
completo a presenta na Centro Deportivo Betico Croes pa duna 
Venum e apoyo durante e wega. 


VENUM CAMPEON DI OPEN ICLASSE CABAYEROS 



LE SPARTANS SUB-CAMPEON PA2017 




Playoff Heineken Femenino di 
Aruba Softball Bond a inicia 




lAGUARS Vitamin Water ta rally pa gana Aruba Bank Lady 
Tigers 9-8. 

Playoff final HEINEICEN di Aruba Softball Bond dedica na dos 
baluarte sra. Bertha Wolf Croes y Eugenio “Tan” Helder a con- 
tinua den gran forma. 

Den un encuentro yena cu emocion, e ekipo di Jaguars Vitamin 
Water ta rally pa derota Aruba Bank 9-8, diabierna anochi y asina 
empata e serie di Best Out of 5 na uno pa banda. 

Jaguars 9 careda, 12 hit, 3 eror. Aruba Bank Lady Tigers 8 careda, 
6 hit, 7 eror. Sigur erornan tabata devastador. 

Melissah Daniel, kende a drenta releva Kathleen Emerenciana, 
ta pone e victoria riba su nomber, mientras Rudlyn Ras ta resulta 
pitcher perdedor. 

Mihor bateadornan pa Jaguars Vitamin Water ta Dayene Win- 
terdal 4-3, Rachelle Henriquez di 3-2 y Jenysella Tromp di 5-3. 
Pa Aruba Bank Merely Kootes a bay di 4-3. 

Asina e serie ta empata 1 -1 y lo a continua diasabra y diadomingo 
riba veldnan na Pos Chiquito pa Aruba por determina kende lo 
ta campeon 7\A 2017 den categoria femenino. 

Dos eldpo hopi balansa y e serie ta mustra di lo bira un serie hopi 
preta cu por desaroya y bay tur 5 wega y esun cu hasi menos eror 
y bati oportuno lo por reclama e titulo. 

Exito na ambos ekipo! 

Playoff Femenino Heineken di 
Aruba Softball Bond a continua 

Aruba Bank Lady Tigers ta gana Jaguars Vitamin Water 7-6 



CAMPEONATO Heineken di Aruba Softball Bond 
dedica na dos baluarte, sra. Bertha Wolf - Croes y Eugen- 
io “Tan” Helder, a continua diasabra atardi riba veldnan 
na Pos Chiquito. 

Manera ta conoci, e serie final di Best Out of 5 a inicia 
diabierna ultimo unda e serie ta empata 1 -1. 

Diasabra anochi, mester accentua cu den un tremendo 
wega di softball, Aruba Bank Lady Tigers ta derota Jag- 
uars Vitamin Water cu e score di 6-5 pa lidera e serie 
awor 2-1. Boxscore final Aruba Bank Lady Tigers 7 care- 
da, 7 hit, 1 eror. Jaguars Vitamin Water 6 careda, 9 hit, 7 
eror, cual sigur a pisa enorme riba e resultado. 

Rudlyn Ras, kende ta drenta releva Mandy Angela den di 



4 inning, ta resulta pitcher ganador. Melissah Daniel ta 
bay cas cu e derota. 

Bunita wega unda Zuleika Peña ta conecta un cuadran- 
gular den Deep Centerleft p’afor di cura den di 6 inning, 
cu un coredor na base pa bolter e score mandando Jag- 
uars ariba 6-5 dunando indicacion cu Jaguars lo bay cu 
un otro victoria. 

Aruba Bank sinenbargo no kier entrega y Riangela Llane- 
gin ta conecta un cuadrangular pa empata e wega 6-6 y 
den di 7 inning, Aruba Bank ta logra e victoria di 7-6. 
Mihor bateadornan pa Aruba Bank Lady Tiger ta Ri- 
angela Llanegin y Meraly Kootes ambos di 3-2. Pa Jag- 
uars a destaca na bate Zuleika Peñ di 4-3. 


Ultimo actividad di ajedrez pa aña 2017 



DIAHUEBS awor dia 7 di december, 
Club di Ajedrez di Aruba lo start cu su 
ultimo actividad di ajedrez pa aña 2017. 
Esald ta nos Christmas Blitz Chess 
Tournament. 


E torneo aki, por wordo hunga riba un 
anochi (5 december) of 2 anochi (7 y 
14 di december), dependiendo di e 
cantidad di participante cu inscribi. 

Nos lo hunga segun e tempo clasico di 
Blitz (3 minuut -I- 2 seconde increment) 
of e mas relaxed 5 minuut -I- 5 seconde 
increment) cu ta wordo usa via Internet. 
Dependiendo di e cantidad di 
participante, esald lo bira e 3/2 minuut 
of e 5/5 minuut. 

Den caso di 3/2 minuut, un partido 
average lo dura 10 minuut pa rond. (Si 
e bira 5/5 minuut, esaki lo ta rond di 20 


minuut pa rond). 

Nos lo hunga un máximo di 9 rond riba 
un anochi, cu lo dura máximo di 3 ora. 
Tur hungador di ajedrez ta bon bini na 
nos ultimo actividad pa aña 2017. E 
prome 3 lugarnan lo gana un Christmas 
Basket. 

Inscripcion ta gratis. Nos ta spera henter 
e hungadornan ajedresista di Aruba 
n’e torneo aki, pa determina kende t’e 
campeón di Blitz pa aña 2017. 

Por registra via email ocroes@hotmail. 
com of via cel. 594-5590. Of por pasa 
diahuebs 7 di december entre 8:00pm y 
8:15pm na club pa registra. 

Brazil Taekwondo Best Team n'e ultimo Campeonato di 2017 





DIASABRA ultimo San Nicolas Tae- 
kwondo Foundation bou liderasco di Master 
Eric Barry a organisa e ultimo Campeonato 
di 2017. Brazil Taekwondo Stichting su team 
di Train Hard Fight Smart a gana e copa di 
Best Team. 

Monica Pimentel a scoge e team di 7 atleta y 
Maelynn Fradl t’e unico di e team cu a perde 
su pelea contra di Kaylon Bislip, kende no a 
duna Maelynn Fradl mucho espacio pa score 
punto. Awo cu Maelynn Fradl a perde contra 
di Kaylon Bislip ta pone cu Maelynn Fradl ta 
bay bin bek pa su revancha na 2018. 

Joshua Klaber y Rasheed Fowe a dicidi di tuma 
un descanso pa bin bek na 2018. Monica 
Pimentel ta masha contento cu e resultadonan 
di e team completo cu a participa. 

Brazil Taekwondo Stichting su team y direc- 
tiva ta manda un pabien na tur e atletanan 
cu a participa n’e ultimo campeonato di San 
Nicolas Taekwondo Foundation y por spera 
mas di Brazil Taekwondo Stichting den 2018. 

Corsou to di fiesta 

Hensley Muelens proximo Manager di Giants di San Francisco 


DESPUES di no a bira Manager di New York Yankees, loke tabata deseo 
di masha hopi hende tanto na Corsou como na Aruba, e noticia a drenta cu 
Hensley Muelens lo bira e proximo Manager di Giants di San Francisco. 

E no ta un desconoci den e organisacion aki, unda e tabat batting coach di 
Giants, pero awor ta e oportunidad y confianza di dirigentenan di Giants pa 
bira e proximo manehador di e team al<d. Nos felicitacion!!! 


'R^cl 

^netMitofuf^ 

Cumana #44 ^ Tel: 586-4444 / 733-2906 

E: royalfuneralhome@holmail.com / 593-0857 / 731-5847 

Ken cu gosa proteccion di Dios altisimo y biba den 
Su sombra poderoso, e por bisa: 

"Mi refugio, mi defensa, ta den Bo mi a pone tur 
confiansa" 

Cu inmenso tristesa den nos curazon, pero 
agradecido pa tur loke e la nifica pa nos den bida, 
nos ta anuncia fayecimento inesperadamente di 
nos esposo, tata, ruman, welo y bisawelo stima: 



Eugéne Oswald Laclé 

*7 october 194412 december 2017 


Esposa: 

Juliana S. (Lica) Laclé Croes 

Yiunan: 

Eugenito y Laura Laclé Garcia 
Julisa Laclé 

José y Roanne Laclé Peterson 

Nietonan: 

Jolina Morillo y Leopold Laclé 
Jolaine Morillo 

Nathan-Joe Laclé 

Ashley Laclé 

Eugenito Jr. Laclé 

Bisanieto: 

Liam Laclé 

Rumannan: 

Adriaan y Magda Laclé y famia 
Viuda Lilian Heronimo y famia 
Carmen Lacléyfamia 

Mario y Sandra Laclé y famia 

Swa y Cuñanan: 

Viudo Betty Croes y famia 
Viuda Mani Croes y famia 

Greta y Loreto Kock y famia 
Silvio y Annie Croes y famia 
Rina Croes y famia 

Mena Croes y famia 

Candy Croes 

Gloria Croesy yiu 

Leo y Lourdes Croes y famia 


Sobrinonan, primonan, ihanan, famia na Aruba y 
Venezuela ta invita bisiña, amigonan y conocirnan 
pa asisti na e acto di entiero cu lo tuma lugar: 
Diamars 5 di december 2017 pa 4br di atardi na 
Royal Funeral Home y despues lo sali pa Santana 
catolico"Santa Maria"na Santa Cruz. Nos defunto 
stima lo ta reposa for di 1 'or di atardi na Royal 
Funeral Home (Cumana). 

Dia y adres pa condolencia: Dialuna 4 di december 
2017 di 6'or pa 9'or di anochi na Royal Funeral 
Home (Cumana). 

Nos kier a pidi nos mas sincero disculpa si nos por 
a lubida un of otro famia den nos tristesa. 



*pu«tened PfomeJ& 0te*$MtofUf, 

Cumana #44 Tel: 586-4444 / 733-2906 

E: royalfu ne ralh q m e@h otma i Lcom / 593-0857 /731-5847 


"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


A fayece inesperadamente nos Mama stima: 



Gladys Margarita Herrera 

*10 juli 1935 -102 december 2017 
Acto di entiero lo wordo anuncia despues. 


pUHenetl 0teHMtofUf 

Cumana #44 Tel: 586-4444 / 733-2906 

E: royalfu ne ralh o m e@h otma i Lcom / 593-0857 /731-5847 


"Dios ta amor... y amor ta Dios, 
maske mi no ta na e mundo aki, 
tur dia lo mi ta banda 
di boso Curazon, 

mi por steuns di loke Señor ta hasi" 
Salmo 33 


Cu honda pena pero conforme cu boluntad di 
Dios, 

nos ta anuncia fayecimento di: 



Rafael A. Zambrano 

Mihor conoci como"Rafi" 

*Aruba, 18 Augustus 1946 - tAruba, 01 December 
2017 

Acto di entiero lo wordo anuncia despues. 



TT 









Cumana 76 
Oranjestad,Aruba 
/ Tel: 588-6699 

Fax: 588-6698 
Cel : 593-0857/560-1403 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 


Cu inmenso tristeza na nos curason, pero 
conforme cu boluntad di Dios nos ta participa 
fayecimento di 



José Maria Geerman 

*26-02-1935 - tOI-12-2017 
Acto di intiero lo wordo anuncia despues. 





''Vi 


(^nerd l 


Cumana 76 
Oranjestad,Aruba 
/ Tel: 588-6699 

Fax: 588-6698 
Cel : 593-0857/560-1403 


"Señorta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristeza na nos curazon nos ta 
participa fayecimento di nos difunto stima 



Sra Anna Maria Thiel-Tromp 

*25-07-1934-t03-12-2017 
Acto di entiero lo wordo anuncia despues 

Wesnan no a mira e prueba.... 

Kriminal Antiano a tlra atrako den kas dl vlktima 1 sali llber 


WILLEMSTAD - Un atrakadó kara i skóp den barika pe kita su tele- 
Antiano (ela nase promé ku Antia fon i oloshi. 

a plama foi otro), a sali totalmente I tur esaki den kas dje viktima. 

eksonerá for di un kaso penal kamin- Den promé instansia korte na Rot- 
da ela bati su viktima ku moketa den terdam a kondené pe delito pero den 


Cumana «44 

E: royalfuneralhome@hotmail.com / 593-0857 / 731-5847 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 

A fayece cristianamente: 


Vlctor Clprlano Barret 

0-03-1951 - tOI-12-2017 
Na nomber di su: 

Casa: Filomena Barret-Trimon 

Yiunan: Rivelino y Judith Barret-Tromp 
Michael Barret 

Nieto: O'Brian Barret 

Rumannan: Sra. vda. Petronilia (Nelly) 

Lourens-Barret 
Sra. vda. Maria Lewis-Barret 
Andres Barrety Sra. 

Sra. vda. Victoria Odor-Barret 

Consuegro: MartinoTromp 

Iha: Vanessa Odor 

Comper: JoseGeo 

Sobrino y sobrinanan, swa y cuñanan, ex colega- 
nan di Dr. Horacio Oduber Hospitaal, bisiña, amigo 
y conocirnan 

Demasfamia: Barret,Trimon,Tromp, Lourens, 
Lewis, Haayen, Odor,Trappenberg, Kock, Loefstop, 
Gomez, Dorothal, Francees 

Ta invita pa e acto di condolencia y despedida cu 
lo tuma lugar diamars 5 december 2017 na Royal 
Funeral Home di 9'or pa 11 br di mainta, despues 
cremacion lo tuma lugar den seno familiar. 

Nos disculpa si nos por a lubida un of otro famia 
den nos tristesa. 











Cumana 76 
. y Oranjestad,Aruba 
' Tel: 588-6699 

Fax: 588-6698 
Cel: 593-0857/560-1403 


There are things that we don't want to happen, but have 
to accept; 

things we don't want to know, but have to learn; 
and people we can't live without but have to let go. 


Cu inmensoTristesa na nos Curazon, nos ta 
participa fayecimento di 



Omar Leonel Kuipéri 

23 Februari 1993 - 1 December 2017 
Na nomber di su 
Mayornan: 

Norman Kuipéri & Monique van Embden 


Rumannan: 


Scott Kuipéri 
Joél Kuipéri 


Comprometida: Ana-Maria Delgado 

Abuelo: Paul van Embden 

Tante-Oma: Wilhelmina (Willy) Flanegin 


Omo: 


Futuro suegro: 

suegra: 

cuña: 


MarkKuipéri 
Michel van Embden 

Johnny Delgado 

Ana Bolena Salazar Delgado 

Sebastian Delgado 


E acto di cremacion lo tuma luga dia 5 di Decem- 
ber pa 4:00pm na Aurora Funeral Home. Omar lo 
ta reposa na funeraria for di 2:00 en adelanti. 

Enbes di flor lo aprecia un donacion pa 
TurtugAruba, Aruba Bank acct# 400.6684 
y of Sgt. Pepper's Friends Aruba Bank acct # 259 
108 0190 


Lo tin oportunidad pa condolencia dia 4 di 
December 2017 di 

7:00pm pa 9:00pm na Aurora Funeral Home. 
No lo tin bishita na cas. 


apelashon den tribunal na Den Haag, 
e tribunal a deklaré liber di tur kulpa. 
Un faktor importante ku a yud’é sali 
liber ta ku polis no a haña marka ge- 
netiko riba e pistol loke riba su mes 
no ta nifiká ku e ta inosente pero 
tampoko ku e ta kulpabel. 

Ademas e deklarashon dje viktima i 
testigunan ta kontradiktorio. 

Konsiderando tur e faktornan aki e 
tribunal no por a yega ne konklushon 
ku por proba ku te Antiano di 37 
aña a tira e atrako. 

Ta di kuater biaha ku korte ta trata 
e kaso aki na Ulanda pasobra for di 
2013 e kaso a bai korte. 

Ela hañ’é den problema pasobra dia 
12 di februari di 2005 (12 aña pasá) 
e kier a tira un hende mata pa kome- 
té un atrako. 

Promé ku ela tira e atrako pa Idta e 
telefon Samsung ela menasá e vikti- 
ma ku e morto di mas kruel ku por 
tin. 

No solamente ela menasá pero ela 
skóp e homber den su barika i a mus- 
tré e arma ku kual e tabata bai mat’é. 

Gritando ku e plaka ela lós diferente 
tiru riba su viktima. Asina mes ela 
sali liber den promé instansia i atrobe 
den apelashon ounke prokurador 
general a pidi un kastigu di 6 aña i 3 
luna prezu pe. 

Abogado dje Antiano a pidi e tribu- 
nal pa apsolvé su kliente pasobra e 
pruebanan no ta konvinsente i na fi- 
nal e tribunal di apelashon a bai di 
akuerdo ku e abogado i a laga e An- 
tiano liber di kulpa. 

Polis 0 gara tur kaba 

Grupo grandi di indokumenlá 
di Venezuela a logra subi tera 




WILLEMSTAD - Wardakosta di Korsou a logra des- 
baratá intenshon di un grupo grandi di venezolano indo- 
kumentá pa subi tera na Korsou i bai skonde riba nos isla 
pa outoridatnan. 

Ayera den ora nan di marduga polisnan huntu ku Warda- 
kosta a logra di detene 23 ilegal na zuidoost di Kórsou. 
Tabata mas o menos den kareda di 2’or di marduga di 
diadomingo ku Wardakosta a mira un moveshon straño 
riba radar. 

Rapidamente a despachá dos Super RHIB den direkshon 
dje sitio kaminda nan a topa ku un lancha ku dos per- 
sona riba dje i kendenan tabatin arma di kandela tambe. 
Direktamente a avisá polis pa bai den e area di Fuikbaai 
pa motibu ku e lancha aki a baha basta ilegal riba tera 
kaba. Polisnan a start ku un buskeda intensivo den e area 
pa wak si por logra topa ku e demas ilegalnan ku a subi 
tera. 



Despues di un buskeda basta intensivo a logra di detene 
3 ilegal mas i a logra konfiská tres arma di kandela i 7 
kashi di bala. 

E 5 ilegalnan aki a keda detene i a hiba nan warda di po- 
lis kaminda ku a entrega nan na Imigrashon. 

Tabata den oranan di mérdia ku polisnan mester a bolbe 
haña notifikashon ku riba e tereno di Boy Maal mester 
tin algun persona ta kana riba e tereno i ku algun di nan 
tabata bon skondi. 

Polisnan a bai riba e tereno aki pero mirando ku e tereno 
aki ta basta grandi a pidi yudansa serka Warda kosta ku 
a manda un helikopter pa for di ariba detektá unda e 
personanan aki ta skondi. 

Despues ku e tripulantena a scan e personanan aki na 
diferente parti riba e tereno, polisnan a logra di hasi de- 
tenshon di 16 persona mas ku probablemente a yega tera 
ku e lancha ku a konfiská den oranan di mardugá. 

Na momentu ku polisnan a kere ku nan a kaba a haña 
otro notifikashon ku riba e tereno di Nieuw Poort ka- 
minda bewakernan a logra di detene 4 muhé ku tambe a 
bin ku e lancha. 

E muhénan a duna di konose ku nan tin dos dia kaba 
riba e tereno sin kome i sin bebe un tiki awa. 

A yena un konvoi yen di personanan ilegal i a bai warda 
di polis kaminda ku a entrega tur na Imigrashon pendi- 
ente nan deportashon. 

Corsou 

Yu muhé tabata menasé di mata su mama den Redaweg 


WILLEMSTAD - Den kareda di 2:30’or 
ayera marduga polisnan mester a bai Redaweg 
pa asina enterveni entre mama i yu ku tabatin 
problema serio ku otro na kas. 

Na momentu ku polisnan a yega na e sitio e yu 
kual ta un mucha muhé menor di edat tabata 
hasi basta ónbekóp i no tabata respeta polisnan 
ku tabata na e sitio. 

E mucha muhé aki a menasa su mama dilanti 
polis ku e lo mata su mama. 

Polisnan no a tolera niun tipo di menasa i me- 
sora a detene e mucha. 

E hobensita aki tabata basta agresivo i polisnan 
mester a atende kune ku man duru pa asina por 
a bai ku e dama aki. A bai warda di polis kune 
kaminda ku a presente dilanti un fiskal ouksiliar. 




E gimmick benta karchi festival Tumba 2018 eksito 

WILLEMSTAD - E gimmik ku AMAK i Licores Maduro 
a organisá djasabra ultimo, kaminda a pone un kantidat 
limitá di karchi disponibel na benta na un preis spesial, a 
resultá un éksito rotundo. 

For di oranan tempran di djasabra mainta por a mira 
fanatikonan di Tumba a kuminsá ta line up pa asina ei ta 
esnan promé ku por hasi uso di e oportunidat ku AMAK i 
Licores Maduro a ofresé, esta kumpra karchi di entrada pa 
mira Festival di Tumba 2018 na un preis spesial. 

Na un manera nechi ordená, tur esnan presentá por a drenta 
den The Store na Licores Maduro i asina ei kumpra nan 
karchi di entrada pa Festival di Tumba ku ya ta kla. 

Ta bon pa mustra ku e karchinan di entrada pa 2017 tin un 
barcode uniko ku ta keda di scan na momentu ku un hende 
drenta Curaçao Festival Center pa presensia e magno evento 
kultural di Kórsou aki. 

E publiko ku a akudi masalmente a keda sumamente 
satisfecho pa e kambio di sitio i tambe e forma great ku 
nan a pasa, ku musika di tumba toka pa un DJ. Ya kaba 
por mira ku e ambiente di Karnaval a dal aden, aunke aña 
no a kambia ainda. Un danki spesial ta bai na tur esnan ku 
djasabra ultimo a yuda den e kampaña aki, pero un danki 
super grandi na direktor di Licores Maduro Sr. Omar van der 
Dijs i tambe su crew. Festival di Tumba 2018 lo bira grandi. 

_ Corsou 

Kaso di maltrato na Gasieweg 



WILLEMSTAD - Diadomingo den 
oranan di atardi polisnan mester a bai 
Gosieweg pa un kaso di maltrato. 

Na momentu ku polisnan a yega nae 
sitio e dama a splika polis ku e tabata 
tin diskushon ku un homber i e homber 
aki a maltrate. 

Na momentu ku polis a yega na e si- 
tio e agressor a bai for di e sitio. Tabata 
mas lat di atardi ku polisnan ta haña 
otro notifikashon di otro kaso mas na 
Rancho kaminda ku e mes un homber 
aki a bai pa buska un dama problema. 
Mesora polisnan a detene e homber aki 
i a bai warda di polis kune kaminda ku 
a presente dilanti un fiskal ouksiliar. 


CPA spónser principal pa promé Mare Forum na Kórsou 

Promé Mare Forum na Korsou tabala éksiloso 



WILLEMSTAD - Djabiérne promé di Desémber a 
tuma lugá e promé Mare Forum na Kórsou. Mare Forum 
ta un konferensia internashonal pa e industria maritimo 
i di barku ku ta ser organisá rónt mundu. 

E plataforma aki a ser di spónser pa gran parti dor di 
Curaçao Ports Authority. E tema di e foro aki tabata “Ex- 
ploring the maritime business expansion in Curaçao. Du- 
rante di e foro aki Promé 


Minister, Sr. Eugene Ruggenaath i Direktor di CPA, Sr. 
Humberto de Castro a duna bon bini na e Presidente di 
Mare Eorum, Sr. loannis Kostoulas, tur e diferente ora- 
dornan for di Hulanda, Panama, Merka, etc i tambe top 
profeshonalnan den e industria maritimo, manera Direk- 
tornan di puerto, authoridat maritimo, Ship managers, 
charterers, doñonan di yate, abogado, cruise ship manag- 
ers, “shipping and yachting service providers”, etc. 

Minister di Desaroyo Ekonómiko, Sr. Steven Martina i 
Minister di Tráfiko, Transporte i Planifikashon Urbano, 
Sra. Zita Jesus-Eeito tambe a hiba algun palabra tokante 
di e situashon aktual den e industria maritimo na Kórsou 
i kon lo mester sigui desaroyá e industria aki aun mas. 
E idea tras di e plataforma aki ta pa e audiensia lokal i 
internashonal por partisipá, discuti i debati aktivamente 
riba futuro di Kórsou maritimo di awor te ku 2030. E 
konferensia a tuma lugá den un ambiente habri i atrak- 
tivo ku diskushonnan informal kaminda un bes mas ta 
demostrá e formula éksitoso di Mare Forum. 

Ladronnan 
a pluma Kia 
Picanto lagé 
manera skelél 



WILLEMSTAJD - Alrededor di 12:30 di ayera merdia 
a yama sentral di polis pa bai Dam Pretu despues di a 
haña notifikashon di un vehikulo ku ladronnan a horta 
djadumingu marduga. 

Na momentu ku polisnan a yega na e sitio a bin topa ku 
kaska di vehikulo. Ladronnan a kita delaster un piesa ku 
nan ta tin mester for di e Kia Picanto aki. 


Efekto di rom a 
dominá homber di 
edal mandé suela 



WILLEMSTAD - Alrededor di 7’or di diadomingo 
anochi a yama polisnan pa un kaso den na Kaya Ararut 
pa un homber bentá riba kaya ku kap na su kara. 

Na momentu ku polisnan a yega na e sitio a bin haña 
e homber di edat aki ta sangra i e no por a lanta para 
riba su pia. 

A pidi pa ambulans yega na e sitio pa asina duna e vik- 
tima prome asistensia. For di investigashon ku polisnan 
a hasi na e sitio ta ku e homber di edat aki a bebe poko 
demasiado róm i dado momentu e no por a para mas 
riba su pia ku konsekuensia ku e la kai riba kaminda i 
fraktura su kara. 

Personal di Ambulans a duna e homber aki prome asis- 
tensia pa despues transporte pa poliklinika pa mas 
tratamentu mediko. 


Kran di polis a bin kue e outo i bai warda di polis kune 
pa mas investigashon. 


Casi den boca di Fuikbaai... 

Guardacosta a changa 
7 Venezolano cu arma 

WILLEMSTAD - Diadomingo mainta e vocero di Guard- 
acosta region Caribe a informá cu den anochi di diasabra pa dia- 
domingo, ora tabata reina un scuridad infernal, nan a capturá un 
total di 7 refugiado Venezolano indocumentá. 

Tabata den careda di 2’or di madrugá cu riba radar di e Centro 
di Observacion nan a nota movemento sospechoso serca di costa 
zuid na Oostpunt. 

Comandante di e Centro di Rescate y Recuperacion a manda 
diferente unidad di Guardacosta manera un boto di alta velocidad 
Super RHIB, un ekipo cu a bay via tera y tripulantenan di e nave 
Panter pe sitio. Polis local tambe tabata na tera pa duna asistencia. 
Nan a constatá cu capitan di e boto a yega costa di Corsou, baha 
su carga di 7 persona y tabata retornando Venezuela. 

Riba ruta pa Venezuela a interceptá e boto na entrada di Fuikbaai. 
Nan a detené dos tripulante di e boto y a entregá nan na Polis. 
Mientras e ekipo di Guardacosta cu tabata riba caretera bayendo 
e sitio a yega y cuminsa busca e indocumentadonan cu a logra 
baha na tera. 

Nan a busca basta rato y a haña asistencia di personal di Gard- 
acosta cu tabata liber y asina nan a logra capturá 4 homber y un 
muher. Ora a listra nan, Polis a haña tres arma di candela y shete 
cashi di bala. 

Nan a traspasá e Venezolanonan cu mientrastanto a bira shete na 
tur na Cuerpo Policial, mientras cu ayera mainta tambe e avion 
patruyero DASH 8 a bula riba e region y riba laman pá chéck si 
por tabatin mas indocumentado. 

Wes a rekonfirmá ku 


Corsou 


Inspektor di Belasting di Korsou tin 
obligashon di tende un lcontribuyente 



WILLEMSTAE) - Pagamentu di belasting ta un parti 
di bida meskos ku morto ta parti di bida. 

Solamente ku den kaso di un fayo den kaso di belasting 
e kontribuyente tin derecho pa Inspektor tende su ver- 
shon pero den kaso di morto no ta eksisti apelashon. 

E frase ta zona ‘mugre’ pero ta sirbi komo parti di esfuer- 
sonan pa ilustrá mente di hende ku ora e paga belasting 
i e ta di opinion ku e Inspektor no ta duné su derecho, e 
por apelá i Inspektor tin obligashon di skuché! 

Den un otro relato di awe riba un pagadó di belasting 
ku mester a paga mas ku 166 mil florin pero a paga un 
pida menos i a hañ’é ta paga un but totalmente fuera di 
proporshon, wes a bai te den detaye pa splika kiko ta 
derecho di e pagadó di belasting. 

Den e kaso aki e pagadó di belasting a pidi Inspektor pa 
tende su vershon pero e Inspektor a hunga loko i no a 
hasi kaso. 

Wes a tuma e Inspektor masha na malu ku ela aktua 
asina pasobra sigur di un Inspektor di Belasting mester 
spera ku e no ta violá su obligashon di tende un ‘kliente’ 
(sicll!) 

No ta importa ku e Inspektor a pensa ku esaki ta un dife- 
rensia di opinion huridiko, su deber ta di tende e hende 
of su abogado. Ta prinsipalmente pasobra e pagadó di 
belasting a pidi pa tende su banda ku wes a pone e kaso 
riba agénda pa trata. 


No tin diskushon ku e Inspektor tabatin derecho di kima 
e pagadó di belasting un but. 

E mester a paga na tempu i a faya. 

Pero awor ta bin e kabuya: tin un lei ku ta regla kuantu 
but i ki ora un kontribuyente tin ku paga i pakiko! 

E persona of kompania ta faya si e no paga of a paga lat 
pasobra e ganashi tabata mas tantu ku ela pone den su 
dokumentonan ku ela entrega. 

Awor tabatin ku disidi dikon e tin ku paga but: pasobra 
ela raportá menos ganashi of pasobra ela paga lat. 

Ta dos kos kompletamente diferente. 

Pa regla e mester a haña un but di maksimal 10.000 flo- 
rin riba e suma ku ela paga lat - ku ta 2700 florin. 

Eei no ta bisa ku e mester paga 15% di 10.000 florin. 

Si esei tabata e kaso, anto minister mester a poné den lei. 
Minister a faya di pone esei den lei i e siudadano mester 
por konfia ku e but ta keda manera e ta pará den lei. 

4.7 

Argumento di e Inspektor ku e pida belasting ku e per- 
sona mester a paga ku forsa retroaktivo no ta Naf. 2.700 
pero Naf. 148.562 Korte no ta traga. 

Inspektor a bisa ku ta 2700 florin ta belasting ku mester 
a paga ainda i ta riba esei tin ku kobra but. 

E kontribuyente a haña ku e mester paga 15% di 2700 
florin pero wes mes a haña ku esaki ta bai demasiado leu. 
Na final wes a tene konsiderashon ku e Inspektor bisan- 
do ku ela faya pero no deliberadamente i ela bin Korte pa 
splika kon ela kalkulá e but. 

Wes a disidi ku e Inspektor no mester paga e gastunan 
den e fase di apelashon pero si e tin ku paga gastunan 
dje proseso. Na final wes a rechasá petishon dje kon- 
tribuyente pa Belasting paga tur su gastunan pero wes no 
a konsedé e petishon ei. Wes a baha e but te mil florin 
i a kondená Inspektor pa paga 1400 florin na gastunan 
dje kaso. 

Teniendo prueba genetiko (DNA) 

Tribunal di apelashon 
a laga atrakadó 
Antiano den libertat 

WILLEMSTAD - For di e veredikto ku un tribunal di ap- 
elashon na Den Haag a dikta kontra un atrakadó Antiano 
(37) na Ulanda, a sali na kla ku hustisia tabatin prueba ge- 
netiko ku ta situá e homber ne sitio di atrako pero esei no 
tabata sufisiente pa kondené. 

E dossier ta mustra ku tabatin prueba genetiko ku ta kuadra 
ku esun dje atrakadó den forma di un perfil singular di DNA 
riba jeans dje viktima. E prueba aki ta kuadra ku e perfil ge- 
netiko di e atrakadó. 

Banda di esei polis tabatin muestra di DNA di kabei ku nan 
a saka for di péchi dje atrakadó. Hasta e eksperto a konstatá 
ku ta mas probabel ku e DNA dje kabei ta dje atrakadó ku si 
lo tabata kabei di otro hende. 

E pregunta ku e tribunal mester a kontestá ta ku si esakinan 
ta sufisiente prueba pa kondená e Antiano. 

Primeramente nan a konstatá ku e atrakadó a drenta kas dje 
viktima dia 12 di febriiari 2015 i a tira riba su viktima. 

E tribunal no a kondená e homber riba DNA dje kabei ku 
nan a haña den e su péchi pasobra “...otro hende por a bisti 
e péchi.) 

Esei pasobra nan a haña señal di DNA di otro hende den e 
péchi. 

Por lo tantu no ta sigur ku e Antiano a tira e viktima den su 
kas. 

Segidamente tin e vershon ku wél tabatin sanger dje viktima 
riba karson dje atrakadó pero no ta sigur kon e mancha di 
sanger a yega einan. 

Deklarashon dje viktima no ta kuadra ku di testigunan. 

E viktima a bisa ku e kier a hinka e atrakadó ku un skrufd- 
rai pero testigunan a deklará totalmente otro kos, esta, ku e 
atrakadó a dal den un kashi di glas i a kórta su kurpa. 

Pa kolmo no tabatin mancha di dede riba e arma di kandela 
loke no nesesariamente ta apsolvé e atrakadó pero tampoko 
ta prueba kontra dje. 

Por lo tantu e tribunal a apsolvé e atrakadó riba tur punto, 
‘integral’, manera wes lo a bisa. 


Ulanda ta kontribui 
ku $400.000 na 
Plan Nashonal pa 
Desaroyo Kórsou 

WILLEMSTAD — Durante su bishitá na 
Hulanda, Promé Minister Eugene Rhuggenaath 
a firmá un akuerdo ku Sekretario di Estado Hu- 
landes Sr. Knops, pa risibi fondonan na un balor 
di $400.000 pa sostené implementashon di nos 
prioridatnan nashonal. 

E fondonan ta destiná pa e Programa di Urgen- 
sia pa kombati pobresa i tambe pa Plan Nasho- 
nal pa Desaroyo di Kórsou, konosi komo e NDP. 
Den luna di ougustus durante su bishita di des- 
pedida, éks Minister Ronald Plasterk a anunsiá 
ku e Ministerio lo ke kontribm ku e suma aki pa 
katalisá ehekushon di e programanan aki ku ta 
krusial pa desaroyo duradero di Kórsou. 

E programa di Urgensia ta un programa den dife- 
rente bario ku e meta pa mehorá kalidat di bida 
den bario, en espesialmente pa famianan den 
mas nesesidat. 

E areanan konserni ta Buena Vista, Montaña, 
Barber i Otrobanda. 

Den e di dos siman di Novémber tur bario a 
tene nan kick-off huntu ku habitantenan i or- 
ganisashonnan den bario. Eo ehekutá e proyekto 
riba tereno di edukashon i kuido, ekonomia i 
trabou, famia, komunidat i seguridat. 

Parti dje plaka ta pa fortifiká kapasidat di plani- 
fikashon i ehekushon serka diferente ministerio 
den realisashon pa logra e metanan di: 

SDG 1 - No pobresa, 

SDG 4 - Miho kalidat di edukashon i 

SDG 8 - Kresementu ekonómiko i trabou digno. 

_ Corsou 

Wes 0 pone un paro ne abuzu 

Inspekter kier a kobra un konlribuyenle 
bul di Naf. 7300 riba un debe Naf. 2700 


WILLEMSTAJD - Algun dia pasá wes mr. drs. de Werd 
a dikta un sentensia historiko ku mester ta un lés pa Ins- 
pektornan di Belasting ku ta abusá di nan poder pa chika 
plaka for di siudadanonan ku no konosé lei. 

Ta trata di un kaso di un kontribuyente (anonimo pa 
evitá represaya) kurasoleño ku a apelá akshonnan di In- 
spektor di Belasting kaminda e mester a paga 10.000 di 
belasting pero Inspektor kier a kobré Naf. 166.562,-. 

E siudadano kontribuyente a kana kada paso di apelas- 
hon kontra e aanslag korektamente pero Inspektor a ig- 
norá tur derechi di e kontribuyente. 

Wes no a permiti esaki i a deklará e aanslag di mas ku 
166 mil florin nulo. 

E kontribuyente a paga Winstbelasting lat i 2700 florin 
menos ku e mester a paga pero promé ku Inspektor a 
kim’é un Naheffing. 

Inspektor a faya garafalmente den su kálkulo kobrando 
un Naheffing di 2700 florin Plus un but di 7300 florin 
pasobra ela paga lat i einan ela faya. 

Eei ta bisa ku e but por ta 15% di e belasting adishonal 
ku e mester paga te na un maksimo di mil florin. 

Dia ela haña e desishon di Inspektor ku e mester paga 
2700 florin mas na Winstbelasting Plus un but di 7300 
florin e homber a kana su pasonan korektamente. 

I na final ela skapa su peyeho. 

Dia e kontribuyente a apelá kontra e but, Inspektor no 
kier a rekonosé su derecho di apelá i a tira e apelashon 


den baki sushi. 

Segidamente e kontribuyente a apelá e rechaso i a paga 
150 florin pa korte programá su kaso. 

E Inspektor a defendé su mes i no a keda wes otro di hasi 
ku manda yama e dos partidonan. 

Pa kolmo tabatin un konfushon i a trata e kaso dos biaha 
mesun dia. 

No tin duda ku e kontribuyente no a entrega su 
deklarashon di impuesto ni a paga Winstbelasting riba 
2009 na tempu. 

Pa esei e Inspektor a kobr’é 18.000 florin adishonal i un 
but di 2700 florin. 

Dia 27 di yuli 2011 e kontribuyente a entrega su 
deklarashon di impuesto riba ganashi i mester a paga 
Naf. 166.562 na belasting. 

Dia 28 di yuli 2011 ela paga 145.862 florin na Winstb- 
elasting i a reta un saldo di 2700 florin. 

Pa e diferensia di 2700 florin ku e no a paga, Inspektor a 
kim’é e but maksimo di 10.000 florin! 

Den e kaso aki wes mester a disidi ta riba kua dje suman- 
an e Inspektor por a kobra but: e suma di 2700 florin of 
esun di 
Naf. 166.562. 

Wes a dikta ku e mester paga 15% dje pida belasting 
(2700 florin) ku e kontribuyente no a paga pero no riba 
henter e suma di Winstbelasting. 

Aki tabata totalmente otro historia pasobra 15% di 2700 
florin ta 405 florin i no 7300 florin. 


Ladron a kibra drenla den Furniture 
Palace riba Winslon Churchillweg 


WILLEMSTAD - Alrededor di 4:15 di ayera marduga 
polisnan mester a bai ku urgensia na Furniture Palace 
riba Winston Churchillweg despues di a haña notifi- 
kashon ku mester tin un persona den e muebleria aki. 
Mesora polisnan a bai na e sitio pero na momentu ku 
polisnan a yega na e sitio ya e tipo aki a hui bai. 


Por a mira klaramentu ku e ladron aki a forsa un benta 
pa asina e bula drenta den e negoshi aki. 

Manager di e negoshi aki a presenta na e sitio i por a nota 
ku e ladron aki a horta e kaha bai kune. No ta na altura 
kiko mas e ladron aki a logra di bai kune. Polisnan a kore 
buska den e area pero no a logra di topa ku e ladron aki. 

Intemacional 


Ya caba ta recorda 1 aña di e fayecimento di Yuliana Samboni 

Con e asesinalo y violacion brutal di un mucha muher di 
7 aña a enfrenla e Celombia bieu y e Celombia nebo 

Un caso cu nos na Aruba por identifica cun'e 




E crimen di e mucha muher a tuma lugar 1 aña pasa. 
Rond di 8’or di mainta, Rafael Uribe Noguera a yega e 
bario Bosque Calderon y secuestra e mucha muher cu a 
subi su auto. 

Pa 11 ’or di mainta, despues di a secuestra Yuliana Sam- 
boni, Uribe Noguera a pidi delivery di un lighter, cigaria 
y un bleki di azeta pa cushina. E mes a tuma e delivery. 

Pa 7’or di anochi autoridadnan a haya e curpa sin bida di 
e mucha muher di 7 aña, scondi den e sistema electrico 
di e jacuzzi cu Uribe Noguera tabatin instala den e apar- 
tament 603, di e edificio Equusóó. 

Dos dia, departamento di Medicina Legal na Bogota a 
determina cu e curpa a wordo laba cu azeta, loke a con- 
figura un intento pa kita tur prueba di e abuso y e tor- 
tura cu e mucha muher a sufri. 

Uribe Noguera a declara su mes culpabel y den un prome 
huicio el a wordo condena na 51 aña y 10 luna di prizon, 
despues pa determinacion di e Tribunal Superior di Cun- 
dinamarca e condena a wordo incrementa na 58 aña di 
prizon pa secuestro, violacion y feminicidio di e mucha 
muher, den hechonan cu a sosode na december 2016. 

Hopi a mira e caso aki como un bataya entre e Colombia 
bieu y e Colombia nobo 



Di un banda, e “Colombia bieu”, den cual, manera cu 
ainda ta pasa den hopi nacion den nos region y na nos 
pais mes, esnan cu tin algun tipo di influencia, danki na 
nan cercania cu esnan den poder, ta haci y deshaci na 
nan gusto, y ta actua cu impunidad, serando aliansanan 
pa asina proteha esnan di nan interes, sin importa e cri- 
men cu nan a comete. 

Di otro banda, e “Colombia nobo”, un pais cu, despues 
di a pasa mas cu mitar siglo di conflicto arma y maske 
cu ainda ta enfrentando problemanan grandi di violencia 
y desigualdad, e ta un pais cu ta den un transformacion 
politico, economico y social. 

Casi mesora por a ripara cu e ciudadania no tabata dis- 
puesto na permiti cu e crimen di Yuliana lo keda impune. 

Awor ta keda pendiente e caso contra e rumannan di 
Uribe Noguera, cu a wordo acusa pa delitonan di scon- 
demento di material probatorio y favorecemento di se- 
cuestro y cu segun Fiscalia, nan a stroba e buskeda di e 
menor riba e dia cu el a disparce. 

Segun e departamento investigativo, tin suficiente ma- 
terial probatorio y mas di 40 testimonio cu cual lo por 
demostra e culpabilidad di e rumannan, esta Francisco y 
Catalina Uribe Noguera. 

Sinti bon. mustra bon 


Thee di kamille (manzanilla of 
chamomille) ta yudabo perde peso 



THEE di kamille ta un bon complemento y pa es mo- 
tibo hopi dietista ta conseha su consumo ora di sigui un 
regimen pa baha peso. 

Pa un thee di cualkier variedad vegetal yudanos baha 
peso, logicamente nos tin di sigi un dieet saludabel y hasi 
algun tipo di ehercicio. 

Na prome lugar mester bisa cu manzanilla ta un gran 
antioxidante y e ta yuda como digestivo, algo hopi im- 
portante pa por baha peso efectivamente. 

Pero tambe e tin propiedadnan relahante y esaki ta algo 


importante pa perde peso, no solamente pasobra e cali- 
dad di oranan di soño ta importante pa por descansa su- 
ficiente, sino cu e ta yudanos tambe na ta menos stressed 
durante dia, cu ta algo hopi importante pa baha peso. E 
ta yuda nos curpa detox di toxina y asina ta mehora nos 
metabolismo. 

Thee di manzanilla pa perde peso ta un bon ayudo pa- 
sobra e ta reduci nos nivelnan di glucose den sanger 
previniendo asina pa nos haya hyperglycemie. 

Y otro di e propiedadnan cu ta hasi’e un thee cu ta yuda 
nos baha peso ta cu e manzanilla ta yuda controla nos 
apetito y ansha pa come. 

Kamille ta conta cu propiedadnan diuretico, pa loke e ta 
yudanos elimina likido tambe. 

Con pa uza thee di manzanilla pa yuda nos perde peso? 
Simplemente nos ta bebe 4 biaha pa dia. Bebe 1 
copi di thee di kamille prome cu cada cuminda 
pa asina bo no sinti e necesidad di come di mas. 
Bebe 1 copi prome bo bay drumi pa asina bo por 
drumi trankil pa e curpa haya un bon descanso. 
Hasi’e un custumber diario y lo bo mira con bo peso lo 
cuminsa bira menos. 


Thee di bacoba cu kaneel ta yudabo drumi bon 



AWENDIA hopi hende 
ta buscando alternativanan 
natural pa por drumi mi- 
hor anochi, vooral esnan cu 
ta sufri di insomnia. 
Siguientemente mi lo 
dunabo un receta 100% 
natural cu lo yudabo 
sosega trankil anochi 
y drumi manera baby. 

Ingrediente; 

- 1 Liter di awa 


- 1 Bacoba 

- 1 cuchara chikito di ka- 
neel na puiru of 1 stick 

Corta e bacoba na 3 pida 
pero sin kita e casca. Pone 
e awa herbe y ora e cumin- 
sa bubble bo tira tur ingre- 
diente y laga tur cos herbe 
pa 20 minuut. Bebe e thee 
aki tur anochi, 20 minuut 
prome cu bo subi cama. 

